
„cfafă  stan  la  uşe  şi  bat“... 

Sa  născut  într'un  staul  modest  dip  cetatea  Viflee - 
mului  Iude  ei,  ca  să  fie,  din  clipa  ’n  care  a  văzut  cu  ochii 
cei  trupeşti  pământul ,  un  apostol  al  smereniei  măreţe. 
Craii  dela  Răsărit  au  cuprins  rostul  tainei  celei  necu¬ 
prinse  şi  s’au  închinat  împăratului  lumii. 

A  trăit  împrăştiind  cu  neasemănată  dărnicie  —  bună¬ 
tatea.  Celor  bolnavi  le- a  fost  doftor;  celor  însărcinaţi , 
mângăitor.  Tuturor  celor  ce  au  crezut  şi  i-au  urmat , 
Mântuitor. 

A  venit  s’ aprindă  un  foc  în  sufletul  umanităţii  — 
focul  dragostei.  In  chipul  acestei  virtuţi  s'a  pogorît  între 
oameni:  « că  Dumnezeu  dragoste  este».  « Intre  ai  săi  a 
venit  şi  ai  săi  pe  dânsul  nu  l-au  cunoscut ». 

Jidovii  l-au  răstignit  ca  pe- un  surpător  de  lege  — 
pe  El ,  care  singur  a  fost  plinitor  al  legii  lui  Dumnezeu. 
Şi  lumea- 1  răstigneşte  zi  de  zi.  Pe-o  cruce  mare ,  mon¬ 
struos  de  mare ,  cu  braţele  ’ atinse  dela  pământ  la  cer. 
şi  dela  o  margine  a  lumii ,  la  alta. 

Tatăl  cel  din  ceriuri  insă  l-a  nălţat ,  l-a  înviat ,  l  a 
preamărit.  Dar  Hristos  care  a  venit  în  lume  să  slujiascâ, 
pildă  vie  să  se  facă  oamenilor  arătându-le  drumul  cătră 
cer  —  slujeşte  şi  astăzi.  Dragostea  lui  fără  margini 
îmbrăţişează  lumea  până  la  sfârşitul  veacurilor. 

Hristos  pribegeşte  ’n  lume  şi  astăzi ,  bătând  la  uşa i 
sujletească  a  fiecărui  om  şi  cerând  să  i  se  deschidă: 
In  chip  de  om  năcăjit,  în  chip  de  moşneag  neputincios , 
în  chip  de  văduvă  îndoliată,  în  chip  de  orfan  făr'  adăpost... 

Creştini  cucernici,  cu  ostenelile  binecuvântate  de  Dum¬ 
nezeu,  creştini  cari  aveţi  un  cămin  cald  la  care  să  vă 
adăpostiţi  în  noaptea  sfântă  de  Crăciun,  cari  aveţi  şi 
haine  calde  să  vă  apăraţi  trupul  vostru  împotriva  visco¬ 
lului  iernii  şi  al  gerului  cu  dinţi  sălbatici;  cari  vă  aşe¬ 
zaţi  la  masă  'mbelşugată  şi  vă  bucuraţi  de  —  bucuria 
voastră,  creştini  care  serbaţi  Crăciunul  în  ospeţe  şi  petre¬ 
ceri,  gândita ■  v-aţi  şi  la  moşneagul  ce-şi  împrumută  puterea 
dela  cârje,  la  văduva  fără  de  sprijin  şi  la  orfanul  fără 
adăpost?  Gânditu-v-aţi  la  tot  convoiul  « însărcinaţilor » 
cari  aşteaptă  ajutorul  vostru?  Bucuria  voastră  nu  va  fi 
deplină  decât  atunci,  când  ea  se  va  revărsa  şi  asupra 
acestora. 

* 

« Iată  stau  la  uşe  şi  bat;  de  va  auzi  cineva  glasul 
meu  şi  va  deschide  uşa,  voi  intra  la  el  şi  voi  cina  cu  el 
şi  el  cu  mine.  Celuice  biruieşte  voi  da  lui  să  şază  cu 
mine  pe  scaunul  meu,  precum  şi  eu  am  biruit  şi  am  şezut 
cu  Tatăl  meu  pe  scaunul  Lui».  ( Apoc .  3,  20,  21). 

Bătând  la  uşa  sufletului  omenesc  —  aşa-l  văd  pe 
Mântuitorul  în  seara  sfântă  de  Crăciun  :  în  chip  de  om 
năcăjit,  în  chip  de  moşneag  neputincios,  în  chip  de  văduvă 
îndoliată,  în  chip  de  orfan  făr'  adăpost... 

N.  Colan. 

A  răsărit  în  zările  vieţii  un  ideal!... 

Culmile  se  ’ncing  de  văpăi.  Văsduhul  se  ’nfioară 
de  buciumul  sfânt  —  în  văi  se  revarsă  lumini  —  răsare 
soarele!  Biruesc  zorile.  Se  trezeşte  viaţa  şi  firea  îşi 
înfrăgezeşte  ochii  cu  rouă.  Cugetul  strivit  de  neguri 
grele  —  înăbuşit  de  pâcle,  tresare  uimit,  răsuflă  domol, 
priveşte  în  jur  aiurit,  şi  mânecă  vioiu  pe  drumuri  nouă! 

Svâcneşte  inima  plină  de  tinereţe,  o  îaeacă  nădej¬ 
dea  —  avântul  creşte  ca  valul  căci  prisoseşte  credinţa. 
In  vâlvori  nedomolite,  sporeşte  iubirea  —  aleargă  pe 
pajişti  —  se  ’ngemânează  cu  vântul,  cu  unda,  cu  floarea, 
cu  sufletul  viu  al  lumii  —  sboară  pe  creste,  sub  nori  — 
peste  lanuri  şi  cântă:  «a  răsărit  în  zările  vieţii  un 
ideal !»...  Slăvită  fi  deapururi  primăvara  preacurată  a 
inimii  mele!... 

* 

*  * 

Dorm  ocrotiţi  de  stele  la  sânul  pământului  bun, 
lângă  turma  cuminte  de  oi}  ciobanii  smeriţi. 

Pribegi  pe  imaşuri  de  margeni,  ei  mână  cu  drag 
spre  isvoare  turme  ’nsetate! 

O!  câtu-s  de  largi  şi  de  spornice  păşunile  lumii! 
Dar  când  păstorii  se  la«ă  de  turme  —  ce  folos  mai  au 
ele  din  tot  belşugul  de  hrană  —  cu  care  le  îmbie 
islazul!...  Păstori  înţelepţi,  păstori  de  turme  flămânde 
şi  topite  de  sete,  poposiţi  lângă  ape  —  cu  turmele 
voastre  supuse  şi  răcoriţi-le  jarul  cu  unda  lor  proaspătă 
şi  vie.  Iată  aci,  lângă  voi,  e  o  peşteră  uitată  de  mult 
de  păstori.  In  ea  a  sbucnit  azi  din  vecinicie  un  isvor 
de  viaţă  —  un  duh  de  putere  —  un  sâmbure  de  lumină 
nemuritoare!  Deşteptaţi-vă  şi  mergeţi  de  zor  să  vă 
potoliţi  setea  —  ridicaţi  toiagul  şi  chemaţi  şi  turmele 
voastre  cu  voi!  Pâlcuri  de  îngeri  îi  fac  târnosirea  în 
slăvi  cu  potop  de  lumină.  —  Nădejdea  lumii  s’a  născut 
azi  într’o  iesle  săracă! 

Slăvită  simplificare  a  idealului  omenirii!  Putces-au 
magii  pe  drumuri  bătute  de  vânturi  şi  troenite  de  dune 

fugare,  spre  iesle!  Se  smereşte  gândul  scormonitor  de 
adâncuri  şi  cugetul  e  povăţuit  să-şi  uite  trufia  nebună! 
latăi  cum  îşi  sfărâmă  în  cioburi,  isbite  de  steiuri,  unel¬ 
tele  slabe  de  sfredelire  ’n  văzduhuri. 

Pe  rug  uriaş  se  prefac  în  cenuşe  frământată  de 
volburi,  colbuitele  lor  cataloage  astrologice ! . 

Desmeticiţi  din  mrejile  închipuirilor  somnuroase, 
îşi  adună  sufletul  şi  pornesc  la  cale  în  depărtări  neştiute 
—  spre  ţărmuri  ascunse  ’n  mistere,  purtaţi  de  vraja 
stelii  celei  noui!  O  caravană  înfrigurată,  chemată,  momită 
spre  ideal!  De  trei  ori  măriţi  pelerini  ai  minunii!... 
Hagii  nepregetaţi  ai  credinţii  —  care  nu  ’ntreabă,  nu 
pregetă  şi  nu  zăbovesc  în  îndoeli  sterpe! 

După  pilda  voastră  de  atunci,  pe  drumul  nădejdilor 
voastre,  merge  veac  după  veac  gândul  dezarmat  de 
mister  al  lumii,  să  îngenunchie  in  ieslea  revelatoare  şi 
ospitalieră  de  suflete  pribege,  ademenite  de  strălucirile 
stelelor!  Păstorii  cei  simpli  văd  îngeri  in  tării  şi  le 
urmează  fără  murmur  îndemnul. 

Pe  magii  —  cu  minţi  cufundate  în  nedescifrate 
probleme  —  îi  inspiră  o  stea  şi- o  ascultă.  Iată  prin  ce 
va  putea  şi  cugetul  omenirii  de  azi  să  verifice  dumne¬ 
zeirea  lui  Hristos:  Lumină  şi  vedenii  de  îngeri!  O  lume 
spirituală  vesteşte  pământului  că  pe  scoarţa  Iui  bătrână 
şi  rănită  de  grele  păcate  a  înflorit  o  putere  prin  care 
de  acum  şi  viaţa  omenirii  se  va  apropia  de  obârşie 
din  ce  în  ce  mai  mult  şi  se  va  spiritualiza  din  ce  în 
ce  mai  grabnic.  Şi  raţiunea  poate  călăuzi  spre  Hristos 
cum  i-a  călăuzit  steaua  pe  magi.  Dar  întotdeauna 
numai  glasul  tainic  al  îngerilor  va  da  certitudini  păsto¬ 
rilor  şi-i  va  purta  spre  Isus! 

Căci  lumina  e  graiu  răspicat  pentru  ochi  —  dar 
glasul  cerului  nu-1  desluşeşte  decât  sufletul  bun  şi  smerit 
al  omului  simplu! 

Ce  arătare  minunată  este  aceasta  pentru  păstorii 
de  azi!  Ferice  de  acei  dintre  ei  care  pot  prinde  în  inima 
lor  ecoul  cântării  ’ngereşti  —  cântarea  de  slavă,  de  pace 
şi  de  bunăvoire  ’ntre  oameni.  In  jurul  lui  Hristos,  lângă. 

leagănul  lui  din  iesle  se  vor  întâlni  de  apururi  ca  pentru 
o  confruntare  şi  raţiunea  şi  inima  omenirii.  Aci  e  cen¬ 
trul  de  înfrăţire,  de  împăcare  şi  de  solidarizare  a  aspi¬ 
raţiilor  atât  de  contradictorii  în  aparenţă  —  dar  atât  de 
unitare  în  substanţa  lor  intimă,  ale  sufletului  omenesc. 
Ascultaţi  fraţi  ai  mei  în  taină,  ţineţi-vă  răsuflarea  să  nu 
tdrhuraţi  tăcerea  —  liturgia  păcii  a  început!  Ascultaţi-o 
cu  înfiorarea  cu  care  au  ascultat-o  păstorii  de  pe  pla¬ 
iurile  clasice  ale  Betleemului  în  noaptea  cea  sfântă,  în 
biserica  firii ! . . .  Păstori  ai  ţării  mele  faceţi  şi  voi  lui 
Hristos  azi  darul  păstorilor  străbuni  din  laturile  Bet¬ 
leemului  ! 

Ei  şi-au  adus  prinosul  lor  naiv  şi  duios'  atunci; 
pârga  neprihănită  a  oilor!  Un  dar  de  închinare  aşternut 
sfios  ta  picioarele  unui  prunc! 

El  vă  aşteaptă  azi  să  îngenunchiaţi  la  picioarele 
Lui  cu  pârga  ostenelilor  voastre  duhovniceşti  — 
cu  darul  sufletelor  renăscute  prin  apostolatul  vostru 
entuziast. 

Isbâpdit-au  silinţele  voastre  să  îmănunchieze  acest 
dar  de  vrednicie  de  ziua  Domnului? 

Aţi  cules  voi  rod  bogat  de  suflete  ca  să-l  închi¬ 
naţi  Celui  ce  v’a  rodit  şi  v’a  împodobit  viaţa  cu  har? 

Haideţi,  fraţii  mei,  pe  drumul  luminat  de  steaua 
Evangheliei,  cu  tot  popoful  pe  urmele  voastre  tftmdu- 
cătoare,  ca  să  isbâvitn  lumea  din  amurgurile  de  sânge 
In  care,  din  nepăsarea  noastră,  a  înecat-o  până  acum 
imperialismul  omorâtor  al  păcatului!... 

Să  umblăm  noi  după  luminile  Evangheliei,  ca  să 
meargă  lumea  după  luminile  noastre! 

Dea  Domnul  ca  în  anul  acesta,  Crăciunul  să  fie 
ziua  binecuvântată  a  renaşterikla  viaţă  misionară,  a 
păstorilor  ortodocşi ! ... 

Căci  mai  ales  pentru  noi  a  răsărit  în  zările  vieţii 
un  «ideal»  —  răsăritul  cel  de  sus.  Amin! 

Pr.  Dr.  Gr,  Cristescu. 

STAULUL. 

I sus  s’a>  născut  tntr’un  staul. 

Staulul  nu  este  galeria  atrăgătoare  şi  graţioasă  pe  care 
pictorii  creştini,  ruşinoşi  de  lăcaşul  murdar  şi  sărăcăcios  în  care 
s’a  născut  Dumnezeul  lor,  o  ridicară  fiului  lui  David;  nu  este 
ieslea  de  ipsos  ce  şi-o  închipue  astăzi  fantazla  negustorilor  de 
statuete,  ieslea  curată,  frumos  rânduită,  cu  asinul  şt  boul  plini 
de  evlavie,  îngerii  desfăşurând  pe  acoperiş  banderolele  lor,  şi  cete 
două  grupuri  de  regi  în  mantale  şi  de  ciobani  îngenunchiaţi  si¬ 
metric.  Ieslea  aşâ,  poate  fi  visul  novicilor,  luxul  preoţilor, 
jucăria  copiilor,  vaticinato  ostello  al  lui  Manzoni,  dar  ea  nu 
este  staulul  în  care  s'a  născut  /sus. 

Staulul  e  casa ,  închisoarea  animalelor  cari  muncesc  pentru 
om.  Vechiul  şi  sărmanul  staul  al  ţării  iui  I sus  n’are  nici  stâlpi , 
nici  capiteluri,  el  nu  are  nimic  din  luxul  grajdurilor  noastre, 
el  nu  este  plăcuta  colibă  din  ajunul  Crăciunului.  El  n’are  decât 
patru  pereţi,  o  podeală  murdară ,  un  acoperiş  de  bâ'ne  şi  olane, 
este  întunecos  plin  de  un  miros  greu  de  vită  şi  nimic  nu  e  curat 
in  el  decât  ieslea  în  care  stăpânul  pune  hrana  vitelor. 

Ierburile  livezilor  —  pline  de  viaţă  in  zorii  zilei,  legănate 
de  vânt,  luminate  de  soare ,  înrourate  —  fură  tăiate,  ierburile 
acelea  înalte  şi  subţiri,  căzură  sub  coasă.  împreună  cu  florile 
deschise,  albe,  albastre,  galbene,  roşii.  Totul  se  vesteji,  se  uscă, 
luă  coloarea  palidă  a  fânului;  şi  boii  o  scoaseră  ca  aşternut 
această  rămăşiţă  moartă  a  primăverii. 

Şi  iată  că  ierburile  şi  florile,  uscate  dar  pline  de  un  miros 
plăcut,  sunt  acum  în  iesle,  pentru  hrana  animalelor  sclave,  cari, 
a  lene,  o  apucă  cu  buzele  lor  negre  şi  groase,  transformând 
astfel  în  ingrăşeminte  câmpul  înflorit. 

Aşâ  este  într’ adevăr  Staulul  în  cate  / sus  a  venit  în  lume. 
Locul  cel  mai  murdar  fu  primul  locaş  al  singurel  fiinţe  curate , 
născută  din  femee.  Fiul  omului  care  trebu,  â  să  fie  sfcşiat  de 
animale  purtând  chioul  oamenilor,  avu  drept  leagăn  ieslea  în 
are  animalele  sdrobesc  în  dinţii  lor  minunatete  flori  primă - 
văratice. 

Şi  aceasta  nu  fu  o  întâmplare :  pământul  nu  este  oare  un 
imens  staul  din  care  omul  mănâncă  şi  se  hrăneşte?  Lua  urile 
ale  mai  frumoase,  cele  mai  divine,  nu  sunt  ele  oare  piefăcute 
în  gunoiu,  de  o  infernală  alchimie?  Morman  de  murdărie  in  care 
se  culcă  apoi:  căci  aceasta  înseamnă  *a  petrece  viaţa*. 

Intr’o  asemenea  lume,  bojdeucă  nestabilă  ale  cărei  împodo¬ 
biri  nu  pol  ascunde  murdăria,  vine  Isus,  într'o  noapte,  născut 
fiind  din  fecioară  fără  sarcină ,  înzestrată  numai  cu  nevinovăţie . 

Trad.  de  D.  D.  Achimescu. 


Cui,  Cum  şi  Ce  trebue  să  predice  preotul  ortodox. 

(Urmare). 

De  câtăva  vreme  se  pare  sub  figura  discretă  a 
unei  reacţiuni,  misionarismul  ortodox  se  afirmă  îmbrăcat 
în  odăjdiile  unei  literaturi  de  inspiraţie  mistică. 

Prestigii  câştigate  prin  dese  asedieri  ale  Parnasului 
—  şi  de  atâtea  ori  prin  laşe  capitulaţii  de  conştiinţă,  au 
fost  pUse  uneori  în  slujba  încreştinării  poporului  nostru. 
Am  impresia  însă  că  lumea  se  închină  mai  mult  pre¬ 
stigiului  literar  decât  adevărului  creştin.  Acest  fenomen 
s’a  mai  produs  cândva  în  istoria  creştinismului  şi  Pavel 
îmi  amintesc,  l  a  înfierat  cu  indignare.  Pentrucă  în  tot 
deauna  disproporţiile  monstre  de  atâtea  ori,  pe  care 
imaginaţia  populară  —  datorită  ignoranţei  şi  distanţei 
şi  admiraţia  datorită  svonului  necontrolat  despre  un 
om  sau  un  lucru,  sunt  primejdioase  câtă  vreme  nu  in¬ 
tervine  corectivul  adevărului. 

Literatura  poate  fi  făcută  misionară  a  crucii  şi  pa- 
trologia  ne  impune  această  afirmare,  dar  numai  în  mă¬ 
sura  în  care  ea  nu  superficializează  doctrima  evanghe¬ 
lică  şi  conştiinţa  omenească  prin  creearea  acelui  dile¬ 
tantism.  creştin ,  care  nu  e  altceva  decât  o  splendidă,  in¬ 
spiratoare  şi  rentabilă  campanie  sportivă  —  care  ajunge 
negreşit  la  absurd,  la  ridicul  şi  la  steril. 

Alţii  săvârşesc  urâcioasa  mistificare  de  a  rosti  o 
predică  frământată  din  gândul,  simţirea  şi  experienţa 


altuia.  Rezultatul  e  că  predica  nu  prea  are  alt  rezultat 
decât  acel  de  a  amăgi  lumea  care  îi  ascultă  şi  desigur 
în  primul  rând  pe  ei  înşişi. 

Alţii  îşi  scriu  predica  şi  o  debitează  fără  modifi¬ 
cări  în  fiecare  an.  E  predica  «clişeu»  şi  predicatorul 
«gramofon»  desigur  cu  mai  puţine  şanse  de  a  fi  as¬ 
cultat  decât  unul  adevărat. 

La  aceasta  se  adaugă  —  predica  telefonică  —  ul¬ 
tima  creaţie  a  creştinismului  american  şi  de  care  au 
scris  toate  ziarele  şi  toate  revistele  noastre  bisericeşti. 

Era  fatal  ca  dela  predica  patefonică  fără  auditori 
să  ajungem  la  predica  telefonică  şi  care  poate  fi  as¬ 
cultată  din  bucătărie,  bodegă,  automobil  etc.,  ceeace 
poate  dovedi  inutilitatea  bisericii  ea  putând  fi  înlo¬ 
cuită  cu  un  singur  birou  telefonic  la  care  de  acum 
înainte  telefonistul  va  trebui  să  fie  neapărat  licenţiat 
sau  doctor  în  teologie. 

Primitivismul  nostru  tehnic,  cere  deocamdată  o 
amânare  pentru  imitaţie.  Altfel  s’ar  fi  cerut  cu  insi¬ 
stenţă  şi  la  noi  introducerea  predicii  telefonice;  tele- 
fonisti,  s’ar  fi  găsit  sumedenie. 

La  câte  adaptări  injurioase  a  constrâns  omul  mo¬ 
dern  creştinismul  s;mplu  şi  smerit  al  Evangheliei,  numai 
ca  să-şi  poată  menaja  fiinţa  lui  enervată  şi  stropşită  de 
păcat!  Eu  cred  că  sunt  invenţiuni  inspirate  de  dia¬ 
volul  sau  în  orice  caz  monopolizate  de  el. 

Altfel  nu  putem  găsi  explicaţie  pentru  atâtea  de¬ 
stituiri  pe  care  le  suferă  creştinismul  în  aplauzele  ade¬ 
renţilor  săi. 

Predica,  deci  cere  dese  popasuri  de  contemplaţie 
lângă  crucea  Domnului  şi  mai  ales  o  viguroasă  perso¬ 
nalitate  creştină.  Ea  cere  o  conşt'inţă  cu  o  acustică 
specială  pentru  chemarea  lui  Hristos  şi  cu  o  optică 
specială  pentru  privirea  si  înţelegerea  lumii. 

Numai  cu  o  prea  fidelă  memorie  mecanică,  nu 
poţi  fi  oricât  de  meşter  totuşi  în  stilizarea  unei  predici 
şi  un  trezitor  şi  educator  de  conştiinţe.  Vei  izbiţi  să  faci 

oarecare  sensaţie  la  început,  dar  .unde  de  viaţă  nouă 
în  jurul  tău  nu  vei  stârni  nici  când.  O  personalitate 
creştină  profund  şi  vibrant  prinsă  de  duhul  Evanghe¬ 
liei,  iată  condiţia  esenţială  şi  unică  a  unei  predici  ca- 
re-şi  merită  numele. 

N’am  zis  o  personalitate  teologică  care,  fără  îndo¬ 
ială,  poate  fi  de  mare  folos  în  viaţa  bisericii  noastre, 
de  oarece  o  personalitate  teologică  nu  e  tot  una  cu  o 
personalitate  creştină  şi  fără  aceasta  din  urmă  amvonul 
poate  fi  eloquent ,  dar  obştea  rămâne  surdă  şi  mută 
fără  leac. 

Un  predicator  cu  o  matură  experienţă  creştină  va 
predica  întotdeauna  la  persoana  I  cum  predică  Sf.  Ap. 
Pavel,  care  îşi  punea  fără  excepţie  auditoriul  în  curent 
eu  experienţele  vieţii  lui  sufleteşti,  cu  luptele,  cu  greu¬ 
tăţile,  cu  isbânzile  —  şi  cu  harurile  ei  —  cu  ajutorul 
-  Aceluia  de  care  nu  1  putea  despărţi  nimic  din  lume: 
cine  mă  va  despărţi  de  dragostea  lui  /sas».  Predica¬ 
torul  trebue  să-şi  desvolte  între  celelalte  daruri  şi  puteri, 
sufleteşti  ale  lui  şi  puterea  de  autoanaliză  şi  introspec- 
ţiune  ca  să-şi  poată  controla  şi  verifica  permanent  expe¬ 
rienţele  lui  spirituale  în  lumina  Evangheliei... 

Viaţa  atât  de  plină  care  curge  cu  noi  şi  ne  poartă 
pe  undele  ei  repezi,  e  o  temă  infinită  pentru  predica¬ 
torul  care  ştie  sâ-i  pună  înaintea  priveliştelor  ei  schim¬ 
bătoare  icoana  eternă  a  idealului  creştin. 

Din  goana  întărâtată  a  lumii  el  trebue  să  desprindă 
aspectele  fundamentale  ale  vieţii  să  le  spiritualizeze  şi 
să  le  interiorizeze  cu  ajutorul  Evangheliei,  ca  să  facă 
din  ele  motive  şi  argumente  ale  sfinţeniei  personale. 

Pulsul  vieţii  omeneşti  trebue  ritmat  cu  duhul  lui 
Hristos  ca  să  creem  aceiace  vom  numi  coincidenţe  spi¬ 
rituale  —  fără  care  lumea  va  fi  până  la  capătul  ei 
mereu  păscută  de  păcat  şi  bântuită  de  schisme  ireme¬ 
diabile. 

Din  cele  arătate  până  aci  în  cele  câteva  crâmpeie 
de  gânduri  cu  privire  la  predică  reiese  că  cea  mai  bună 

metodă  în  predica  ortodoxă  este  aceea  ca  predicatoruf 
să  fie  o  puternică,  sinceră  şi  devotată  personalitate  cre¬ 
ştină  ortodoxă.  Sf.  Pavel  a  fost  o  viguroasă  personali¬ 
tate  creştină.  Predica  lui  a  convins  şi  a  încreştinat.  — 
Elementele  fundamentale  ale  predicii  lur  sunt:  Hristos 
cel  mort  şi  înviat,  experienţa  lui  personală  şi  păcătoşenia 
omului.  Hristos  trăia  în  el  şi  vor b ia  în  conştiinţa  lui. 
Şi  el  vorbia  din  acest  prisos  de  viaţă  personală,  intimă 
şi  superioară.  Sf  Ioan  Gură  de  Aur  ne  prezintă  acelaş 
tip.  Graiul  este  o  creaţie  a  gândului  în  ce  priveşte 
fondul  şi  o  frumuseţe  a  avântului  şi  a  simţirii  în  ce 
priveşte  forma. 

El  e  întotdeauna  acolo  unde  se  naşte  un  gând  şi 
tremură  o  simţire  gata  să-le  învestmânteze  în  mantia 
vieţii,  să  Ie  personalizeze  şi  să  le  dea  drumul  spre  min¬ 
ţile  şi  conştiinţele  celorlalţi  oameni. 

Noi  azi  pare  că  găsim  mai  repede  vorba  uneori 
întraripată,  dar  fără  miez.  Când  vrem  să  părem  ceiace 
nu  suntem  în  realitate  —  adică  metodici,  ştiinţifici, 
gravi  —  înghesuim  la  citate  şi  autorităţi  care  nu  sunt 
întotdeauna  vrednice  de  ţinut  în  seamă,  mai  ales  în 
chestiuni  cu  care  —  în  calitatea  lor  de  străini,  nu  pot 
avea  nici  un  fel  de  afinitate  sufletească. 

Aşa  se  explică  de  multeori  cum  la  100  de  pagini 
tipărite  găseşti  75  citate  şi  în  anume  predici,  un  cerce¬ 
tător  atent  va  găsi  acelaş  sistem  de  compilaţie  care  e 
atât  de  nenorocit  pentru  creaţiunile  literare  cu  oarecare 
pretenţie  şi  mai  ales  pentru  personalitatea  predicatorului. 

Predica  misionară  e  graiul  conştiinţei  fecundate  de 
Evanghelie  şi  luminate  de  prezenţa  permanentă  a  lui 
Hristos.  De  aceia  preotul  trebue  să  citească  şi  să  apro¬ 
fundeze  zilnic  textul  Sfintei  Scripturi  —  ca  să-şi  poată 
strânge  prisosuri  de  cugetare  şi  de  simţire  religioasă 
pe  care  să  Ie  poată  revărsa  entuziast  şi  convingător  în 
predică. 

L-aş  compara  cu  un  scufundător  pescuitor  de  măr¬ 
găritare,  care  în  tot  timpul  se  coboară  în  adâncul  tai- 

nelor  Sf.  Scripturi  pentruca  să  scoată  mărgăritarul  vecinie 
de  care  are  nevoie  sufletul  omenesc. 

Ca  să  poţi  avea  spice  şi  snopi  trebue  să  ai  mai 
întâi  câteva  boabe  pe  care  să  le  semeni.  —  Şi  ca  să 
ai  pâine  ca  să  te  hrăneşti  şi  pe  tine  şi  pe  alţii  trebue 
să  semeni,  să  seceri,  să  treeri,  să  macini  grâul  şi  să  fră- 
-mânţi  mereu  pâinea. 

Rutina  în  viaţa  religioasă  —  e  ceiace  e  ruina 
rugina,  sfoiagul  şi  cocleala  —  care  sunt  semnul  uităiii 
al  paraginii  şi  al  putreziciunii. 

Am  văzut  biblii  în  case  de  preoţi  acoperite  de  praf. 
Eram  obicinuit  să  Ie  văd  astfel  numai  la  anticari. 

Ce  dovadă  tristă  de  indiferentism  pastoral!  Anti¬ 
carii  aceştia  care  negociază  numai  cuvântul  şi  harul  lui 
Dumnezeu  ar  trebui  înlăturaţi  cât  mai  grabnic  pentruca 
să  putem  scutura  praful  de  pe  biblii  şi  de  pe  conştiin¬ 
ţele  omeneşti  unde  s’a  aşezat  tocmai  din  pricina  vino¬ 
vatelor  lor  uitări. 

Predică  misionară  este  şi  predica  exemplului 
predica  vieţii  predicatorului.  Gravele  inconsequenţe  în 
care  trăesc  atâţia  predicatori  —  lipsesc  de  autoritate 
predica  oricât  de  măestrit  ar  fi  ea  alcătuită  din  punct 
de  vedere  logic  şi  retoric.  Numai  cuvântul  sprijinit  pe 
realitatea  vieţii  tale  e  influent  şi  convingător.  —  Cele¬ 
lalte  sunt  pleavă  spulberată  de  vânt. 

Când  predici  pe  Hristos  care  e  viaţă  nu  teorie  — 
poţi  să  trăeşti  a'tă  viaţă  decât  aceia  pe  care  o  cere 
El?  —  Şi  ce  valoare  poate  avea  teoria  vieţii  creştine 
—  fără  realitatea  ei  experimentală  —  decât  valoarea  ori¬ 
cărei  alte  ideologii  care  nu  obligă  conştiinţa  noastră  şi 
atitudinile  ei  etice  şi  pentru  care  deci  nu  e  nevoie  nici 
de  hirotonie  nici  de. biserică  şi  nici  de  atâtea  alte  insti- 
tuţiuni  complexe  de  propagandă  şi  lucrare. 

Ce  să  predicăm?  lafă  o  Întrebare  la  care  mulţi 
sunt  datori  să  aibă  un  răspuns  urgent.  y 

Răspunsul  însă  e  dat  de  mult  de  Sfântul  Apostol 
Pa  vel:  * 

«Eu  predic  pe  Isus  cel  răstignit ».  In  orice  chestiune 
îşi  spune  cuvântul  său  preotul  creştin  ortodox  trebue 
să  pornească  dela  această  premiză  slăvită:  Hristos  cel 
răstignit  pentru,  noi.  De  oarece  din  acest  fenomen  moral 
al  lumii,  se  leagă  toate  răspunderile,  toate  smintelile  şi 
toate  înălţările  omenirii. 

Crucea  e  criteriul  vieţii  spirituale.  Sângele  lui  Hri- 
-  stos  ne  ajută  asemeni  unui  reactiv  chimic  să  ne  citim 
numele  nostru  adevărat,  care  este:  copil  al  lui  Dum - 
nezeu  —  el  curăţă  ceiace  veacul  şi  păcatele  lui  au 
suprapus  pe  acest  titlu  de  cinste  al  neamului  omenesc 
ca  şi  cum  n’ar  fi  fost  nimic.  Căci  «sângele  crucii  spală 
fărădelegile  oamenilor». 

Hristos  trebuie  predicat  cu  entusiasmul  cu  care  l-au 
predicat  apostolii  in  ziua  cincizecimii.  Ziua  coborârii 
Sf.  Duh  pentru  preot  e  ziua  hirotoniei  sale  —  când 
Sfântul  Duh  se  coboară  prin  invocare  şi  binecuvântare 
arhierească  asupra  celui  îngenunchiat  în  faţa  sfântului 
prestol. 

Prin  ce  se  verifică  însă,  puterea  Sfântului  Duh  în 
preot  —  dacă  el  Tefuză  inspiraţiile  lui  de  foc  şi  nu  dă 
dovadă  de  eroism  apostolic  ca  cei  12. 

Duhul  dintr’un  asemenea  preot  inconştient  de  rostul 
chemării  şi  de  puterea  coborâtă  în  el,  este  trist  şi  grele 
răspunderi  apasă  pe  umerii  celui  ce  se  lasă  în  voia 
soartei,  invadat  de  duhul  de  prăpăd  al  veacului. 

Predicatorul  creştin  trebuie  să  facă  prin  predica  lui 
operă  de  desinfecţie  şi  aerisire  morală  în  mijlocul  lumii. 
El  însă  nu-şi  poate  trage  această  putere  decât  din  fiinţa' 
lui  Hristos  —  pe  care  trebuie  să  şi-o  asimileze  prin 
sf.  Euharistie,  prin  rugăciune  şi  meditaţie. 


(Urmează). 


•  Pr.  Dr.  Or.  Crlstescu. 

Bacşişul. 

*  ■* 

—  Cea  mai  veche  ştire  documentară  despre  el.  — 

Bacşişul  mi-l  imaginez  azi  ca  o  figură  de  suveran  stră¬ 
lucit,  cu  tărie  incomparabilă  şi  cu  faimă  nemărginită.  Dar  ca 
toată  puterea  lui  uşiaşâ,  el  pare  foarte  simpatic.  E  fascinant  In 
popularitatea  sa.  Pentru  aceea  toţi  il  iubesc.  Toţi  doresc  să  i 
vadă.  Toţi  voiesc  să-l  ţină  pe  pălmile  lor. 

In  faţa  lumirfoasă  a  bacşişuiui  se  deschid  uşi  ministeriale, 
se  desfac  porţi  zăvorite  îşi  închide  ochii  şi  adoarme  conştiinţa. 

La  zimbetul  său  dulce  se  înclină  cumpăna  judecătorului, 
se  încurcă  planul  splendid  al  strategului,  se  lărgeşte  compasul 
gingaş  al  inginerului. 

In  mirajul  farmecului  său  slabul  devine  tare,  ignorantul 
mai  Înţelept  decât  un  filosof,  păcatul  mai  alb  decât  virtutea. 

Bacşişul  este  o  epidemie  morală  a  zilelor  noastre.  Ea. 
crassează  in  preajma  fotoliilor  catifelate  de  prin  strălucite  pa¬ 
late  dela  oraşe,  ca  şi  în  preajma  laviţelor  oficiale  de  prin  umile 
căsuţe  dela  sate.  Bacşişul  este  un  arbore  gigantic,  care-şi  aruncă 
ramurile  increngurate  din  graniţă  în  graniţă,  de  unde  începe,, 
până  unde  se  stinge  graiul  unui  neam.  Şi  ’n  umbra  sa  miazma- 
tică  se  ofilesc  florile  virgine  ale  virtuţilor.  Iar  de  poamele  sale 
otrăvitoare  ne  pier  multe  caractere. 

Acest  contagiu  prădalnic  ne -a  clătinat  proverbiala  încre¬ 
dere  a  masseior  ardelene  în  «haina  domnească»  chiar.  Tot  el 
înalţă  azi  zăgaz  impenetrabil  în  calea  regenerării  morale  a  nea¬ 
mului. 

In  rândurile  următoare  voi  înfăţişa  săminţa  seculară  din 
care  a  odrăslit  giganticul  arbore  otrăvitor  de  azi,  voi  prezenta 
cea  mai  veche  ştire  istorică  documentară  despre  această  distru¬ 
gătoare  plagă  socială  şi  naţională. 

In  actul  său  aprins  pentru  propaganda  prozelitistică,  sfântul 
Scaun  Apostolic  din  Roma  în  veacul  al  XVIUlea  şi-a  intensi¬ 
ficat  obişnuita  vânătoare  sufletească  în  Principatele  române,, 
căci  pe  harta  religioasă  a  sfântului  Părinte  ele  figurau  ca  ţă¬ 
rişoare  <in  partibus  infidelium»,  cari  pot  fi  convertite  la  cato¬ 
licism.  Pentru  înfăptuirea  acestei  ţinte  pururea  vii,  Sanctitatea* 

Sa  a  izbutit  să  vâre  călugări  fanatici  prin  mulţimea  «necredin¬ 
cioşilor»  munteni  şi  moldoveni  şi  să-şi  reînfiinţeze  vechea  epis¬ 
copie  catolică  de  Argeş  în  Muntenia  şi  pe  cea  de  Bacău  în 
Moldova.  Iar  pentru  potenţarea  recoltei  prozelitice  «Locţiitorul 
pământesc  ai  Mântuitorului»  mai  esmitea  din  când  în  când  în 
principate  câte  un  meşter  «vizitator  apostolic»,  ortăcit  de  câte 
o  cohortă  de  sateliţi,  ca  să  coopereze  cu  factorii  catolici  locali 
la  ruinarea  bisericei  «schismatice»,  făcându-se  astfel  pentru  nea¬ 
mul  românesc  «cari,  ori  molii,  ori  rugină»  distrugătoare. 

Un  astfel  de  sol  papist  a  cutreierat  pământul  Principa¬ 
telor  române  în  anul  1646,  în  timpul  domniei  paşnicului  Matei 
Basarab  (1632 — 1654)  în  Muntenia  şi  a  trufaşului  Vasile  Lupu 
(1634 — 1653)  în  Moldova.  Acel  «misionar  apostolic»  era  itali¬ 
anul  Bandini,  episcop  de  Marcianopolis,  de  lângă  Varna  de 
azi,  din  vecina  Bulgarie.  Dela  el  ne-a  rămas  itinerarul  său  cu 
importante  note  descriptive,  care  «cuprinde  o  imensitate  de 
material  de  cea  mai  preţioasă  ca'itate»,  pentru  istoria  Românilor. 

Din  acest  itinerar  al  lui  Bandini  ştim  că  el  a  străbătut 
peninsula  Balcanică  şi  că  a  sosit  în  portul  Giurgiului  Însoţit  de 
o  ceată  de  călugări  misionari.  Acolo  aflând  că  domnitorii  ro¬ 
mâni  nu  sunt  bucuroşi  de  oaspeţi  catolici,  de  prelaţi  misionari 
streini,  cari  «aţâţă  mulţimea,  ridică  tulburări  şi  mişcă  poporul», 
se  puse  pe  gânduri.  Şi  la  îndemnurile  prudenţei  se  temea  să 
mărturisească  vameşului  din  Giurgiu  calitatea  şi  rostul  călăto¬ 
riei  sale,  ca  să  nu-1  opriască  acolo,  în  baza  oare  căror  îndru¬ 
mări  de  sus,  Şi  în  conştiinţa  lui  se  încăierară  la  luptă  înverşu¬ 
nată  tendinţa  etică  de-a  mărturisi  cu  francheţă  adevărul  în  ori 
ce  timp  şi  ori  ce  loc,  cu  inferiorul  principiu  utilitarist  al  «sfân¬ 
tului»  lgnaţiu  de  Loyola:  «Scopul  sfinţeşte  mijloacele».  Şi  în 
lupta  încordată  a  principiilor  din  sufletul  episcopului  misionar 
birui  oportunismul  inferior:  să  minţeşti  şi  să  vicleneşti,  numai 
să  scapi  din  belea ! 

Învins  de  ispita  celui  rău  «vizitatorul  apostolic»  îi  comu¬ 
nică  slujbaşului  din  vama  Giurgiului  că  el  şi  cu  tovarăşii  săi 
de  drum  sunt  neguţători  şi  că  voiesc  să  transporte  marfă  tur¬ 
cească  în  Târgovişte.  Vameşul  ceru  atunci  informaţii.  (1  în¬ 
trebă  pe  Bandini,  cine  este  stăpânul  acestei  marfe  turceşti  ? 


Episcopul  se  zăpăci  şi  nu  ştia  ce  să-i  răspundă.  Prin  urmare 
tăcea.  II  ispiti  apoi  asupra  calităţii  şi  cantităţii  marfei  sale.  Dar 
episcopul  nici  acum  nu  voia  să-l  servească  cu  lămuriri. '  Va¬ 
meşul  voi  să-i  controleze  bagajul.  Episcopul  se  opuse  căci  în 
locul  marfei  turceşti  ar  fi  aflat  cruciuliţe  şi  bileţele  de  indul¬ 
genţe  şi  multe  ornate  catolice  şi  alte  mijloace  de  propagandă 
subversivă. 

Vameşul  indignat  pentru  acest  procedeu  îndărătnic,  opri 
în  Giurgiu  pe  neguţătorul  ciudat  şl-î  confişcă  marfa  suspectă. 
Luă  apoi  măsuri  să  se  svârle  înapoi,  peste  Dunăre,  pe  ţărmul 
Bulgariei. 

In  sufletul  falşului  neguţător  se  Îngrămădi  îndată  spaima. 
4n  imaginaţia  sa  aprinsă  Işi  zărea  spulberarea  visurilor  sale 
irandafirli.  Armele  de  luptă  vândute  ca  maculatură  iar  bogatul 
seceriş,  răscopt,  părăsit... 

Şi  In  zbuciumul  sufletului  său  dornic  de  pradă  sufle¬ 
tească,  ispita  celui  rău  ti  împroviză  o  nouă  ideie  salvatoare: 
Să  încerc  mântuirea  prin  puterea  banului.  Se  apropie  deci  cu 
smerenie  fariseică  de  vameşul  îngândurat,  privi  în  jur  ca  un 
criminal  care  se  fereşte  de  ochiul  lumei  şi  el,  episcopul  mi¬ 
sionar,  trimis  să  povăţuiască  pe  «necredincioşi»  la  «calea»,  pe 
care  prin  «adevăr»  ajungi  la  «viaţă»  fericită  apucă  acum  pe 
«calea»  strâmbă,  pe  care  prin  «minciună  şi  viclenie»  putea 
să-şi  afle  mântuirea  din  încurcătura  ruşinoasă.  Îşi  alunecă 
dreapta,  cu  care  binecuvânta  poporul  în  numele  lui  Hristos, 
în  buzunarul  mantalei  sale  groase,  de  iarnă,  şi  scoţând  10  lei , 
li  Întinse  vameşului  nedumerit,  zicându-i :  «Închide  ochii  şi 
fă-mă  scăpat»,.. 

Vameşul  şovăi  câteva  clipe.  Dar  robit  de  farmecul  ba¬ 
nului,  pe  care  îl  ţinea  în  mână  falsul  neguţător,  îşi  roti  în¬ 
dată  privirea  cercetătoare  în  dreapta  şi  în  stânga  să  desiuşască 
dacă-i  observă  cineva,  apoi  înşfăcă  «bacşişul»  şi -I  ascunse  re¬ 
pede,  zicând: 

—  Poţi  plecai  Ridică-ţi  bagajul! 

Şi  falsul  negustor,  episcopul  catolic,  misionarul  apostolic, 
mântuit  prin  minciună  şi  mituire  —  arme  ale  necuratului,  trecu 
în  Principatele  române,  să  vâneze  «necredincioşi»  pentru  «îm- 

părăţia  !ui  Dumnezeu»,  prin  dreptate  şi  adevăr  —  arme  ale 
lui  Hristos. 

Aceasta  este  * întâia  noţiune  precisă  a  bacşişului  la  noi*.. 
observă  dl  N.  lorga.1 

A.  N.  Târna vâ. 


MIŞCAREA  LITERARA. 

Tatăl  nostru.  Zece  meditaţii  de  Sebastian  vor  Oer,  be¬ 
nedictin  din  Congregaţiunea  Beuron.  Ediţia  a  cincea  şi  a  şasea. 
(9—12  mii)  Freiburg  in  Breisgau  1923,  pag.  258.  Leg.  Mărci 
de  aur  3' — .3 

Domnul  şi  învăţătorul  nostru  Isus  Hristos  cunoaşte  singur 
drumul  către  Tatăl  ceresc.  EI  ne- a  lăsat  moştenire  scumpă  şi 
ne-a  învăţat  rugăciunea  «Tatăl  nostru».  De  aici  măreţia  acestei 
rugăciuni,  nemăsurata  ei  însemnătate  şi  nesfârşita  ei  putere  de 
înălţare  şi  ajutor,  în  price  stare  şi  în  oricare  clipă  a  vieţii.  «Tatăl 
nostru»  este  rugăciunea  cea  mai  deplină  şi  cuprinzătoare,  cea 
mai  nimerită  pentru  orice  stare,  orice  vârstă,  pentru  bărbaţi,, 
ca  şi  pentru  femei  şi  copii. 

Mânecând  din  aceste  consideraţii  autorul  dă  adânc  simţite 
meditaţii  în  jurul  fiecărei  cereri  în  special,  analizând  adevăru¬ 
rile  netrecătoare  ale  credinţei  religioase  şi  învăţăturile  moralei 
creştine.  Cetirea  lor  coboară  în  sufletul  creştin  curaj  şi  bucurie 
pentru  a  purta  cu  bărbăţie  lupta  vieţii  şi  a  răzbi  astfel  cu  triumf, 
spre  limanul  mântuirii. 

Predici  pentru  ţărani,  în  schiţa,  de  losif  Weigert,  preot 
în  Mockersdorf.  Freiburg  în  Br.  1914.  pag.  150.  Leg.  Mărci 
aur  3  00. 

In  128  schiţe  de  predici,  lucrate  totuşi  aproape  în  între¬ 
gime,  se  cuprinde  întreagă  viaţa  ţărănească  în  lumina  credinţei: 
raportul  omului  către  Dumnezeu  şi  către  creaţiune,  chemarea 
şi  lucrarea  lui  în  viaţă,  răspunderea  pe  care  o  are  în  popor, 
viaţa  lui  familiară  şi  socială,  viaţa  lui  bisericească  şi  moralitatea 
lui  creştină.  Toate  puterile  religioase  morale,  cari  viază  In 
mediul  incunjurător  al  ţăranului  sunt  puse  la  contribuţie  pentru 
folosul  şi  sfinţirea  vieţii  omului  dela  ţară. 

_  * 

'  N.  lorga,  «Ist.  Rom.  prin  călători».  Buc.  1920,  tom.  I,  p.  243,. 
Vezi  şi  V.  A.  Ureche,  în  «Analele  Academiei  Române»;  tom.  XVI. 

’  1  Marcă  aur  cam  50 — 55  Lei. 

Drumul  spre  fericire.  Scrieri  pentru  desfăşurarea  fru¬ 
moasă  a  viet«i  de  Dr  Alfons  HeUmann.  Cartea  crimă  •  Ceasuri 
de  linişte.  Gânduri  de  Dumineca,  Freiburg  în  Br.  '923,  Herder. 
pag.  238.  Leg.  M.  aur  350. 

Este  o  operă  de  tnţelepţire  a  vieţii  şi  de  cultură  a  inimii. 
Cuprinde  60  de  meditaţii  religioase  ale  unui  om  modern  în 
gândire  şi  in  aplicarea  principiilor  religioase  la  viaţă,  despre 
Dumnezeu,  natură,  viaţa  omenească,  formarea  sufletului,  raportul 
între  oameni,  asupra  căsniniei,  a  lucrului  şi  a  chemărilor  în 
viaţă,  formarea  caracterului  etc.  Expunerea  fragedă  şi  plină  de 
căldură  este  dovada  unui  adânc  cunoscător  al  psihologiei  mo¬ 
derne,  care  a  trăit  o  viaţă  personală  şl  a  pătruns  în  problemele 
vieţii  sociale. 

In  cercurile  creştineşti  cartea  a  fost  apreciată,  ca  un  mijloc 
sigur  de  a  conduce  la  mulţumire  în  viaţă,  la  pace  lăuntrică  şi 
la  fericirea  adevărată.  Vom  spicui  şi  noi  din  frumoasele  •me¬ 
ditaţii. 

*  ' 

«  Şcoala  vieţii  sufleteşti  pe  cărările  contemplaţiunii,  de 
Oarda  de  Eisneros  O.  S.  B.  Freiburg  in  Breisgau  1923,  Herder 
&  Co.  pag.  264.  Leg.  jVl.  aur  4’ — . 

Autorul,  a  cărui  carte  se  desgroapâ  din  nou  din  trecutul 
îndepărtat,  a  fost  unul  din  călugării  trimişi  la  Montserrat  în 
Spania,  pe  vremea  reformaţiunii,  pentru  a  reînvia  viaţa  religi¬ 
oasă  lăuntrică  şi  a  îndruma  formele  ei  de  manifestare  in  afară. 

In  cartea  lui  se  găsesc  preţioase  experienţe  personale  şi 
folosirea  cu  succes  a  operelor  misticilor  contimporani,  pentru 
a  putea  fi.  socotită  ca  un  manual  pentru  exerciţii  de  viaţă 
spirituală. 

Temeiul  pe  care  se  razimă  este  moştenirea  dela  părinţii 
bisericeşti  şi  ţinteşte  la  cunoaşterea  omuiui  lăuntric  şi  la  adân¬ 
cirea  credinţei  şi  a  vieţii  spirituale.  îndrumările  lui,  pe  cât  de 
simple,  pe  atât  de  intime  şi  adânc  pioase,  sunt  deopotrivă  fo¬ 
lositoare  oricărui  cetitor,  preot  ori  mirean.  Un  adevărat  prieten 
şi  tovarăş  de  viaţă  lăuntrică,  care  fereşte  de  rătăciri  şi  ajută 
desfăşurarea  vieţii,  in  unire  cu  Dumnezeul  Preot.  M. 

* 

Activitatea  simţurilor  în  învăţământ,  de  George  Moian . 
Sibiu  1924.  Tipografia  Arhidiecezană. 

Este  o  lucrare  de  gândire  originală  şi  hrănită  dintr’o  vastă 
experienţă  pedagogică.  Autorul  mi-a  fost  6  ani  profesor  de 
lucrul  manual.  Orele,  erau  prilejuri  de  studiu  psih  ilogic  al 
sufletului  copilului  şi  în  acelaş  timp  de  aplicare  a  deosebitelor 
metode  pedagogice  în  care  era  o  rară  competenţă.  Dupăcum 

însuşi  spune.  —  lucrarea  de  care  vorbim,  este  «un  studiu  fizio 
psihologic  asupra  organelor  simţurilor  ca  mijloc  de  perfecţio¬ 
nare  a  omului».  Toate  concluziile  de  ordin  educativ  sunt  înte¬ 
meiate  pe  rezultatele  cercetărilor  anatomice  şi  fiziologice  şi  este 
cea  dintâi  Încercare  serioasă  şi  isbutitâ  de  psihologie  experi 
-mentală  în  literatura  noastră  filozofică 

O  recomandăm  cu  toată  căldura,  îndeosebi  profesorilor 
de  pedagogie  şi  tuturor  educatorilor,  ca  un  preţios  izvor  de 
documentare  şi  orientare  în  activitatea  lor  educativă. 

,  Prof  Dr.  Cr. 

Treptele  formale  psihologice  aplicate  la  predică  de  Dr. 

N.  Cotiarciuc  «Glasul  Bucovinei»  Cernăuţi  1924.  Pag.  106.  invă 
ţatul  prof.  de  teologie  —  actualul  Mitropolit  al  Bucovinei  —  a  scos 
la  lumihă  o  carte  utilă.  Mai  ales  utilă,  căci  nicăiri  diletantismul 
şi  lipsa  de  metodă  nu  e  mai  la  largul  ei  decât  în  predică,  cu 
toate  că  în  materie  de  apostolat  nicăiri  postulatele  metodei  nu 
sunt  mai  categorice  decât  în  predică.  Treptele,  formele  hei  bart- 
zilleriene  —  aplicate  cu  rezervele  cuvenite  —  stau  la  baza  pe¬ 
dagogiei  moderne.  Marele  public,  al  satelor  noastre  îndeosebi, 
are  o  psihologie  quasi- infantilă.  Luminarea  lui  prin  predică 
trebue  să  ţină  seamă  de  acest  lucru.  De  aceea  am  zis  că  noua 
lucrare  omiletică  a  fostului  profesor  dela  Cernăuţi  este  o  carte 
utilă.  Lucrată  pe  temelia  unei  bibliografii  bogate,  ea  va  fi  un 
preţios  îndreptar  pentru  oricine  vrea  să  cunoască  drumurile  su 
fletului.  Păcat  că  frumoasele  orientări  n’au  fost  pilduite  prin 
câteva  predici  de  model.  C. 


CRONICĂ  BISER1CEASCÂ-CULTURALĂ. 

Congresul  Asociaţiei  „Anorei  Şaguna“,  a  avut  ioc  ia 
Oradea-Mare  în  zilele  de  13  şi  14  Noemvrie  a.  c.  şi  este  al  V 
congres  al  preoţimii  ortodoxe  din  Ardeal.  Ei  a  avut  un  accen¬ 
tuat  caracter  misionar  întrucât  a  fost  pusă  în  desbare  în  deo¬ 
sebi,  problema  apostolatului  laic  la  sate  şi  la  oraşe.  —  In  prima 
zi  la  orele  8  s’a  slujit  Sfânta  Liturgie  in  sobor  în  catedrala  Sf. 
Episcopii:  Păr.  Dr.  A  Magier —  directorul  academiei  teolo¬ 
gice,  a  rostit  o  vibrantă  predică,  în  care  a  subliniat  chemarea 
apostolică  a  preotului  în  aceste  zile.  După  rugăciunea  chemării 
Sf.  Duh,  preoţimea  s’a  întrunit  în  număr  de  peste  200  în  sala 
de  recepţie  a  prefecturii.  Păr.  Dr.  Gh.  Ciuhandu  preşed.  Aso¬ 
ciaţiei,  în  prezenţa,  I.  P.  S.  Mitropolit  Nicolae  şi  P.  S.  Episcop 
Roman,  deschide  şedinţa,  printr'o  cuvântare  de  încadrare  a 

Ijdeilor  centrale,  câri  vor  determina  hotărârile  congresului. 
Scoate  In  evidentă  cu  multă  bogăţie  de  consideratiuni  demon¬ 
strative,  raporturile  dintre  ierarhie  şi  credincioşi,  cari  trebuesc 
să  devină  raporturi  de  înfrăţire  şi  colaborare  prin  trezirea,  ar¬ 
monizarea  şi  îndrumarea  tuturor  puterilor  morale  ale  Bis.  mi¬ 
litante  pentru  realizarea  Împărăţiei  lui  Dumnezeu  pe  pământ. 
Evoacă  momente  de  cooperaţie  religioasă'  cu  caracter  social- 
caritativ  din  primele  veacuri  ale  creştinismului  şi  analizează  le¬ 
găturile  dintre  constituţiunea  bisericească  din  Ardeal  şi  aposto¬ 
latul  mirean.  Termină  salutând  pe  înalţii  Ierarhi  cari  au  ţinut 
să  participe  ia  congresul  preoţimii  şi  pe  fiecare  delegat  in  parte : 
P.  G.  Arhim.  Scriban  reprez.  I.  P.  S.  Mitropolit  Primat,  Doamna 
Alex.  Cautacuzino,  Dr.  A.  Lazâr  reprez.  « Asociaţiunii»,  pe  păr.. 
Creţu  reprez.  Asoc.  Gener.  a  clerului,  pe  dl  Dr.  Popovici  pre¬ 
fectul  judeţului,  pe  dl  Bucio  primarul  oraşului,  pe  dl  Gocan  In¬ 
spector  şcolar  şi  pe  toţi  ceilalţi  oaspeţi  . 

/.  P.  S.  Mitropolit  Nicolae  luând  cuvântul  mărturiseşte,  în 
accent  de  un  rar  avânt,  cât  de  strâns  legat  sufleteşte  este  de 
Începutul  şi  idealurile  Asociaţiei  clerului  şi  In  care  vede  un  organ 
de  solidaritate  preoţească  in  vederea  sublimei  chemări  aposto¬ 
lice  în  rriijlocul  poporului.  Apostolatul  mirenesc,  spune  1.  P.  S. 
Sa,  derivă  şi  ca  indrituire  şi  ca  necesitate  din  principiul  .iubini 
deaproapelui.  Prin  el  se  va  putea  purta  lumina  lui  Hristos  Şi  iu 
acele  colţuri  ale  vieţii,  unde  preotul  nu  poate  pătrunde.  El  nici 
nu  slăbeşte  apostolatul  preoţesc,  nici  nu  restrânge  răspunderea 
legată  de  acesta. 

Lumii  de  azi  frământate  şi  năpădite  de  atâtea  nenorociri 
nu-i  lipseşte  decât  Hristos!  Neamului  nostru  de  asemenea  pentru 
o  buna  şi  temeinică  organizaţie  —  tot  Hristos  li  trebueşte.  In 
nădejdea  că  din  congres  va  ieşi  o  întărire  a  conştiinţii  misio¬ 
nare  a  clerului,  binecuGntează  şi  urează  rodnicie  îmbelşugată 
sfătuirilor  care  vor  avea  loc. 

P.  S.  Episcop  Roman  —  mulţumeşte  I.  P.  S.  Mitropolit 
Nicolae  pentru  râvna  cu  care  a  lucrat  la  reînvierea  Eparhiei 
Orăzii-Mari  şi  pentru  dragostea  cu  care  l-a  aşezat  în  jeţul  Epi¬ 
scopal.  —  Arată  ce  înaltă  menire  o  are  această  episcopie  la 
marginea  de  vest  a  ţării. 

Dl  Prefect  Popovici  salută  congresul  în  numele  guvernului. 

Păr,  Arhim  Scriban  vorbeşte  în  numele  I.  P.  S.  Mitropolit 
.  Primat.  f 

Dna  Alex .  Cantacuzino  în  numele  Soc.  ort.  naţ.  a  Fem. 
Române. 

-  Dr.  A.  Lazar  în  numele  «Asociaţiunii». 

Păr.  Creţu  în  numele  Asoc.  Gen.  a  clerului. 

Dr.  Bucico  in  numele  oraşului,  şi 

Dl  Gogan  in  numele  corpului  profesoral. 

S’au  trimis  apoi  telegrame  omagiale  M.  S.  Regelui  Fer * 
dina  ud  !,  /.  P.  S.  Mitropolit  Primai ,  dlut  1.  /.  C.  Brătianu , 
preşed.  de  consiliu,  dlui  Al.  Lcpedat  Ministrul  Cultelor  şî  dlui 
N.  lorga  —  după  care  urmează  ridicarea  primei  şedinţe. 

♦ 

*  # 

La  orele  27a  se  deschide  a  doua  şedinţă.  Se  procedează 
la  cetirea  raportului  general  al  comitetului.  La  prezentarea  ge¬ 
stiunii  financiere  dl  A.  Lazăr,  dărueşte  Asoc.  5000  lei.  I.  P.  S. 
Mitropolit  5000.  P.  S.  Roman  5000.  Dna  Cantacuzino  5000.  Dl 
Pospovici  5000.  Păr.  N,  Pop  (Ormindea)  0000  şi  apoi  într’o  clipă 
de' o  rară  însufleţire  preoţii  fac  donaţii  putându-se  rotunzi  o 
sumă  de  50,000  lei.  —  (Lista  tuturor  donatorilor  se  va  publica 
in  Analele  Congresului). 

Păr,  Dr.  N.-  Stinghe  din  Braşov,  referent  îşi  citeşte  docu¬ 
mentata  sa  lucrare  asupra  « Organizării  apostolatului  laic  la 
oraşe*. 

Iau  parte  la  discuţie  Păr.  Arhim.  Scriban  şi  Păr%  Moruşca. 

Păr.  Scriban  citează  câteva  tipuri  de  apostoli  mireni  în 
biserica  ortodoxă. 

Păr.  Moruşca  —  propune  câteva  mijloace  reale  de  orga¬ 
nizare  a  apostolatului  laic  ridicând  în  arelaş  timp  şi  câteva  ţinte 
spre  care  el  va  trebui  să  năzuească.  In  primul  rând,  spune  Sî< 
Sa,  la  acest  apostolat  trebuie  chemată  femeia  mai  ales.  In  ca¬ 
drele  reuniunilor  de  femei,  cum  sunt,  de  pildă,  comitetele  fi¬ 
lialelor  Soc.  O  todoxe  —  unde,  propune,  introducerea  lecturilor 
biblice,  menite  a  spori  zestrea  sufletească  a  femeilor  pentru 
răspândirea  apostolatului  în  familie,  în  şcoală  şi  în  viaţa  sociaiă. 
Aceste  comitete  împărţite  în  secţii  se  vor  îngriji  de  buna  în¬ 
drumare  a  tineretului:  elevi  şi  eleve,  ucenici,  servitori,  sold  iţi  etc. 

Faptele  milei  creştineşti  trebue  să- şi  găsească  realizarea  în 
înfiinţarea  de  azile  pentru  bătrâni  —  în  opera  de  ajutorare  a 
bolnavilor  şt  de  re-aducare  morală  a  întemniţaţilor  —  unde  vor 
trebui  întocmite  capele  şi  biblioteci.  Teatrul  şi  cinematograful 
deasemenea  vor  putea  fi  puse  la  contribuţie  pentru  educaţia 
creştinească  şi  naţională.  Iar  pentru  propagarea  acestui  apostolat 
în  lumea  intelectuală  —  vor  trebui  folosite  literatura  şi  presa. 

Dna  Cantacuzino  face  apel  ca  să  se  organizeze  filiale  ale 
Soc.  ortodoxe,  care  să  lucreze  după  acest  program,  în  toate 
oraşele  ardelene. 

Păr.  Papa  (Beiuş)  arată  rolul  învăţătorului  in  propaganda . 
religioasă.  ’ 

I.  P.  S.  Mitropolit  Nicolae,  indică  pentru  apostolatul  mi¬ 
rean,  care  e  o  datorie  a  oricărui  creştin,  pe  învăţător,  pe  soţia 
preotului,  pe  copii  şi  studenţi  —  apoi  comitetele  parohiale  şi 
epitropeşti  şi  pe  profesorii  de  alte  specialităţi  cari  nu  vor  putea 
fi  suspectaţi  de  profesionalism  religios. 

* 

*  * 

Seara  toţi  membrii  congresului  au  luat  parte  la  un  ceaiu 
dat  de  P.  S.  Episcop  Roman  la  palatul  său  şi  pe  care  P.  S.  Sa 
l-a  prefăcut  întrio  intimă  părintească  şi  comunicativă  manife¬ 
stare  de  simpatie  şi  înfrăţire  preoţească,  —  clipele  petrecute  în 
murmurul  rostului  sfătos  şî  cuminte  al  P,  S.  Roman,  nu  vor 
putea  fi  uşor  şterse  din  inimile  preoţimii. 

* 

♦ 

In  dimineaţa  zilei  a  ll-a  păr.  Ştefan  Meteş,  întriun  magi¬ 
stral  expozeu  documentează  situaţia  de  drept  a  confesiunilor 
minoritare  şi  mijloacele  prin  care  s’ar  putea  statornici  situaţia 
materială  a  bisericii  ortodoxe.  Îşi  termină  referatul  cu  urmă¬ 
toarea  moţiune  împotriva  concordatului,  care  este  votată  unanim 
■:şi  cu  multă  însufleţire  de  congres: 

Moţiune: 

1.  încheierea  concordatului  cu  Vaticanul  să  se  abandoneze 
«eu  desăvârşire. 

2.  Sâ  se  dizolve  „Statul  Catolic"  a  cărui  situaţie,  compu¬ 
nere  şi  funcţionare  e  ilegală  şi  să  se  pedepsească  membrii  lui 
care  au  nesocotit,  sau  conştient  s’au  substras  de  sub  legiler  sta¬ 
tului  român. 

3.  Regele  României  să  păstreze  toate  drepturile  avute  de 
regele  Ungariei  asupra  bisericii  latine  :  ca  patron  suprem,  nu¬ 
mirea  de  episcopi  şi  dreptul  de  dispunere  supremă  asupra  tu-  - 
turor  averilor  bisericeşti  şi  mănăstireşti. 

4.  Exproprierea  completă  a  tuturor  moşiilor  bisericii  la- 
‘tine,  fără  nici  o  plată  în  bani  la  cels  dăruite  de  regii  Ungariei 
sau  principii  Ardealului,  iar  în  cele  dăruite  de  particulari  dacă 
-aceasta  se  poate  dovedi,  sâ  se  achite  preţul  lor  conform  legei 
Agrare. 

5.  Statul  să  sprijinească  materialiceşte  biserica  latină  numai 
în  proporţie  cu  numărul  credincioşilor  ţinându-se  seamă  aici  şi 

de  averile  imense  de  care  dispune  această  biserică.  Procedura 
aceasta  să  ie  aplice  faţă  de  toate  confesiunile  recunoscute  în 
stat  iărâ  nici  o  consideraţie. 

6.  Să  se  schimbe  legea  trecerii  credincioşilor  dela  o  confe¬ 
siune  la  alta  în  sensul  că  dacă  trec  la  o  altă  confesiune  jumă¬ 
tate  plus  1  din  credincioşii  unei  biserici,  cu  ei  împreună  trece  şi 
clădirea  bisericii  şi  averea  ei,  rămânând  ca  cei  netrecuţi  să  fie 
despăgubiţi  în  proporţie  cu  numărul  lor. 

7.  Statul  să  salarizeze  numai  pe  "acei  parohi  care  au  sub 
păstorirea  lor  cel  puţin  300  credincioşi,  ear  la  protopopi  pe  acela 
numai  care  păstoreşte  cel  puţin  20  parohii. 

8.  Statificarea  urgentă  a  averilor  mobile  şi  imobile  ale  fon¬ 
dului  religionar  şi  de  studiu  ca  să  se  ajute  din  ele  şi  alte  con¬ 
fesiuni,  nu  numai  cea  latină. 

9.  Statul  român  îşi  păstrează  deplină  putere  asupra  ordi¬ 
nelor  călugăreşti  latine  de  a  Ie  desfiinţa  şi  a  le  seculariza  toate 
bunurile  sau  a  le  întrebuinţa  conform  nevoilor  sale  pentru  binele 
obştesc.  Şefii  ordinelor  să  aibă  sediul  lor  la  noi  în  tară,  să  fie 
cetăţeni  români  ca  şi  călugării  care  compun  şi  ordinele. 

10.  Desfiinţarea  episcopiilor  latine  din  Oradea-mare  şi  Satu¬ 
rn  are. 

11.  Statul  să  nu  mai  admită  înfiinţarea  nici  unei  episcopii 
de  confesiune  minoritară,  care  vrea  să  fie  susţinută  din  bugetul 
statului. 

12.  Subvenţionarea  tuturor  instituţiunilor  minoritare,  statul 
să  o  facă  conform  tratatului  dela  Trianon  art.  9  tn  proporţia  nu¬ 
mărului  sufletelor  şi  a  averilor  materiale  de  care  dispune  respec¬ 
tiva  minoritate. 

Iau  parte  ia  discuţie:  dl  Tador  Pooescu  secretarul  «Soc. 
Ortodoxe»,  care  propune  solidarizarea  întregii  preoţim!  intr’o- 
acţiune  organizată  pentru  realizarea  dezideratelor  ei.  Combate,, 
cu  multă  vervă,  concordatul. 

In  chestia  concordatului  P.  S.  Roman  spune  să  nu  ne 
temem  prea  mult  de  concordat.  El  nu  va  putea  rămânea. 

Or.  A.  Lazăr  — fsusţine  continuarea  luptei  chiar  dacă  va 
fi  ratificat  concordatul.  Mai  vorbesc  Pâr.  Lucuţa,  Creţu  şi  D-rus. 
Cantacuzino. 

* 

'  în  şedinţa  de  după  amiază  —  Păr.  Rafiroiu  a  citit  lucrarea 
Păr.  Protopop  Cioran,  care  n’a  putut  lua  parte  la  congres,  corn- 
plectându-o  cu  păreri  personale.  Păr.  Evuţian  citeşte  de  ase¬ 
menea  lucrarea  sa. 

La  discuţie  Păr.  Dr.  Or.  CUstescu  —  a  făcut  o  expunere 
asupra  apostolatului  preotului,  care  singur  poate  trezi,  rodi  şr 
entuziasma  apostolatul  mirenesc. 

Păr.  protopop  Dăndlă  arată  mijloacele  practice  prin  care 
apostolatul  laic  poate  căpăta  .realitate,  Păr.  Al.  Muntean  dela 
Tileagd  încheie  discuţia,  cu  lămurirea  sensului  cuvântului 
«apostolat». 

Cele  2  locuri  libere  in  comitetul  central  se  întregesc  prin 
alegerea  Păr.  Dr  Gr.  Cristescu  şi  Păr.  Protopop  Givulescu. 

Congresul  ia  sfârşit  ->—  delegând  comitetul  cu  orânduirea 
diferitelor  chestiuni  de  ordin  intern,  gospodăresc. 

*  ' 

*  * 

Din  rezumătu!  atât  de  succinct  al  desbaterilor  congre¬ 
sului,  se  poate  uşor  desprinde  totuşi  fondul  serios,  demn  şi 
luminos  cu  care  au  fost  tratate  problemele  puse  şi  unitatea  de 
concepţii  în  care  s’au  întâlnit  ierarhii  noştri  cu  preoţimea. 

«Analele»  vor  împlini  lipsurile  cu  care  se  prezhtă  această 
concentrată  dare  de  seamă  —  întrucât  acolo  se  vor  da  «in  extenso» 
toate  vorbirile,  lucru  pe  care  noi  în  cadrul  limitat  al  unei  reviste, 
nu  l-am  putut  face 

*  * 

Papa  sl  ungurff.  Primatul  Ungariei,  Cernoch,  şi-a  serbat 
de  curând  la  Budapesta  jubileul  de  50  de  ani  ai  preoţiei,  in 
fiinţa  de  faţă  a  guvernoruluî  Horthy.  a  prelaţilor,  a  monsenio¬ 
rului  Schioppa  şi  a  «patrioţilor»  din  Ungaria  şi  jur. 

A  predicat  la  serbare  episcopul  Proohăszka,  dorind  jubi- 
lantului  ca  viitorul  să-i  dăruiască  <in  locul  Ungariei  sfâşiate  o 
Ungarie  întreagă*... 

După  predica  iredentistă  a  episcopului,  a  luat  cuvântul 
Mgr.  Cernoch  şi  face  următoarea  mărturisire  despre  o  declaraţie 
a  Papei:  « Crucea  sf/ritel  coroane  maghiare  s'a  strâmbat,  dar  nu 
s’a  rupt:  fie  aceasta  izvor  de  încredere  pentru  voi ,  şi  soarta 
voastră  se  va  schimba ». 

Nunţiul  papal  Schioppa  se  simţea,  la  auzul  acestei  profeţii, 
foarte  mulţumit,  iar  publicul  entuziasmat  a  intonat  imnul  papal 
şi  apoi  imnul  maghiar. 

iată,  dovedit  din  nou  cum  Papa  şi  reprezentanţii  săi  spri- 
jinesc  la  orice  ocazie  agitaţiile  maghiare  împotriva  statelor  ve¬ 
cine  liberate. 

Suntem  siguri,  că  iezuiţii  mititei  dela  « Unirea*  blăjană  nu 
vor  avea  nici  acum  cuvânt  de  reprobare  împotriva  colegilor 
iubiţi  romano-catolici  dela  Budapesta.  („Tel.  Rom*.). 

* 

Congresul  catolic  dela  Arad.  S’a  ţinut  în  zilele  de  25 
şi  26  OctomVrie  c.  Au  participat  catolicii  de  marcă  şi  inevi¬ 
tabilii  noştri  fraţi  blăjeni.  N’a  lipsit  nici  delegatul  guvernului, 
care  la  congresul  nostru  dela  Oradea  mare  n’a  ţinut  de  cu¬ 
viinţă  să-şi  trimită  reprezentant.  Problemele  dezbătute  au  fost 
din  domeniul  religios  şi  social.  Problemelor  de  organizare  in¬ 
ternă  li  s’au  dat  o  deosebită  importanţă. 

Congresul  a  votat  şi  o  moţiune,  în  care  îşi  «exprimă  în¬ 
tregul  devotament  faţă  de  sf.  Scaun  (care  în  chestia  Basarabiei 
sprijineşte  pe  bolşevici  împotriva  României.  Nota  redacţiei )  şi 
nădăjduieşte  că  încheierea  concordatului  va  asigura  catolicilor 
din  România  mare  o  desvolure  folositoare  pentru  Biserică  şi 
Stat  (o  da.  mat  ales  pentru  stat...  vezi  gestul  iezuitic  al  epis¬ 
copului  Mâjlâth,  care  ispiteşte  pe  funcţionari  cu  mită...  Nota 
redacţiei).  2.  Catolicii  din  Transilvania  vor  apăra  şi  in  viitor  or¬ 
ganizarea  statusului  (care-i  o  instituţie  ilegală  menită  să  perma¬ 
nentizeze  robia  economică  a  bisericii  dominante.  Nota  redacţiei). 
3.  Congresul  catolic  cere  cu  insistenţă  ca  şcolile  catolice  să  se 
poată  desvolta  Sn  linişte  şi  protestează  împotriva  încercării  de 
a  nimici  aceste  şcoli,  la  cari  Biserica  ţine  aşa  de  mult  (ca  la 
cele  mai  bine  mascate  pepiniere  ale  iredentismului  unguresc. 
Nota  redacţiei )». 

Duoă  această  moţiune,  episcopul  Mâjlâth  s’a  adresat  re¬ 
prezentantului  cârmuirii,  rugându-l  «să  aducă  la  cunoştinţa  celor 
in  drept,  că  credincioşii  catolici  sunt  cetăţeni  devotaţi  ai  statului, 
dar  pe  de  altă  parte  ei  doresc  să  li  se  garanteze  o  viaţă  păci? 
nică  (recte:  privilegiată.  Nota  redacţiei)  in  graniţele  ţării». 

Congresul  s’a  încheiat  cu  o  procesiune  euharistică  pe 
străzile  Aradului  iluminate  «â  giorno».  N’a  lipsit  nici  concursul 
autorităţilor.  Celoice  au  făcut  o  solemnă  şi  sinceră  mărturisire 
de  credinţă  —  să  le  fie  de  bine. 

Ne  îngăduim  totuşi  o  singură  întrebare:  care  articol  din 
const  tuţia  ţării  prevede,  că  primăria,  prefectura  poliţiei  şi  a  ju¬ 
deţului  Arad  sunt  instituţii  papistaşe,  deci  obligate  să  se  «ilu- 
neze»  la  o  procesiune  catolică?  Neculce. 

JVr.  1  din  1925  al  «.Revistei  Teologice »  se  va 
trimite  cu  rambursă  tuturor  restanţierilor  cu 
abonamentul.  Este  în  interesul  onoraţilor  noştri  abonaţi 
să  ne  trimită  în  grabă  restanţele  cu  cari  ne  datoresc,  ca 
să-i  ferim  de  cheltueli.  Onoraţii  noştrii  încasatori  pe 
protopopiate  sunt  rugaţi  să  ne  trimită  de  urgenţă 
sumele  incassate,  împreună  cu  listele  preoţilor,  ca  să  nu 
facem  nedreptate  nimănui  cerându-le  plata  de  2  ori. 

jmiirimiimmmiiimiiiimiiiiicimiiiiiiiiiiiiMi  uium  11111111  miiiii  uimim  iiiiiiiiiiiiiiiiiiiiiiiiiiiiiiiiiiiiiDiînmMiim 

NOTE  ŞI  INFORMAŢII. 


Escelentul  ziar  politic  şi  cultural  din  capitală,  «Cuvântul» 
—  pe  care  P.  S.  Nicolescu  dela  Lugoj  îl  crede  un  organ -filoca- 
iolic,  deci  filo  unit  —  aduce  în  unul  din  numerii  săi  din  urmă 
sensajionale  ştiri  cu  privire  la  rolul  papei  in  enigmatica  atitu¬ 
dine  pe  care  a  avut-o  şi  o  are  încă  Italia  în  chestia  Basarabiei. 

« Guvernul  nostru,  raportează  oreza  din  capitală,  este  in¬ 
format,  că  atitudimea  primministrului  italian  Mussolini  — 
care  n’a  ratificat  nici  până  astăzi  convenţia  relativa  la  Basa¬ 
rabia,  —  se  dator eşte  intervenţiei  şi  înrâuririi  ascunse  a  Va¬ 
ticanului. 

In  schimbul  avantajelor  ce  s'ar  acorda  romano- catolicilor 
din  Rusia,  Vaticanul  se  însărcinează  a  face  ca  guvernul  Mu¬ 
ssolini  să  întârzie  cât  mai  mult  ratificarea  convenţiei  * asupra 
Basarabiei. 

După  înţelegerea  aceasta,  dintre  delegaţii  bolşevici  şt 
agenţii  spirituali  ai  Papei,  a  urmat  un  congres  catolic  la  Ha- 
novra.  Acolo  s’a  hotărit  să  se  den  de  cătră  lumea  catolică  un 
larg  spijin  în  chestii  externe  şi  interne  guvernului  sovietic,  în 
cazul  când  acesta  va  da  dovezi  reale  de  schimbarea  regimului 
faţă  de  catolicii  din  Rusia. 

O  primă  consecinţă  a  hotărîrii  congresului  dela  Hanovra 
a  fost,  că  gUvernul  sovietic  a  încunoştinţat  pe  Cardinalul  Oas- 
parri  prin  furenir  v,  că  nu  se  opune  reîntoarcerii  in  Rusia  a  ar¬ 
hiepiscopului  Cepleak,  în  calitate  de  şef  oficial  al  bisericii  cato¬ 
lice  din  Uniunea  Republicelor  Sovietelor  Socialiste.  După  in¬ 
stalare  arhiepiscopul  Ceoleak  împreună  cu  guvernul  sovietic  ur¬ 
mează  să  stabilească  punctele  unui  nou  regim  al  catolicilor 
■din  Rusia. 

Arhiepiscopul  Cepleak  şi  Qasoarri  au  primit  această  pro¬ 
punere  şi  au  început  imediat  demersuri'  pe  lângă  primul  mini¬ 
stru  Mussolini  pentru  a-l  Influenţa  în  chestia  Basarabiei,  po¬ 
trivit  ridicolelor  pretenţii  ale  bolşevicilor. 

Autoritatea  bisericească  a  catolicilor,  ca  să  apere  interesele 
papale  în  Rusia,  sprijirieşte  acum  făţiş  Sovietele  pe  chestiunea 
Basarabiei,  împotriva  României.  .  . 

Guvernai  Mussolini  duce  politica  antiro mărească  cunos¬ 
cută  ' sub  aceleaşi  inspiraţii  bizare,  care  vin  de  pe  urma  înţe¬ 
legerii  bolşevismului  ateist  şi  ostil  creştinătăţii,  —  cu  papalitatea. 

Se  aşteaptă  şi  alte  interesante  ştiri  in  legătură  cu  suspecta 
înţelrgere.  > 

Fără  să  ne  putem  ascunde  amărăciunea  şi  dispreţul  — 
mărturisim  că  aceste  destăinuiri  de  o  escepţională  gravitate 
morală,  pentru  biserica  internaţională,  nu  ne  surprind  de  ioc. 
Fondul  lor  l-am  desprins  —  deşi  mai  vag  — încă  din  gesturile 
cochete  pe  cari  delegatul  Papei  şi  al  Rusiei  bolşeviste  şi  le-au 
făcut  reciproc  la  conferenţa  dela  Geneva. 

Sforăriile  Vaticanului  în  chestia  Basarabiei  sânt  menite  să 
consacre  fncă  odată  minciuna  care  stă  la  temeliile  moralei  iezuite. 

Ateul  Troţki  la  braţ  cu  Sfântul  Părinte,  mergând  să  cu¬ 
cerească  Basarabia!  «Ce  vedere  minunată!»  Nu-i  aşa,  Preasfin 
ţite  Nicolescu? 

* 

Gazetele  aduc  ştirea,  confirmată  şi  de  ministerul  cultelor, 
că  Mitropolia  Ungro-Viahiei  va  fi  ridicată  ia  rangul  de  patriarhat. 
Raţiunea  acestui  act  de  o  deosebită  importanţă  bisericească  şi 
politică  e  indicată  prin  superioritatea  numerică  şi  morală  a  Bi¬ 
sericii  ortodoxe  române  faţă  de  celelalte  biserici  ortodoxe,  rolul 
însemnat  pe  care  Biserica  noastră  i-a  avut  în  trecut  ca  apără¬ 
toare  şi  sprijinitoare  a  patriarhiilor  răsăritene,  prestigiul  politic 
al  statului  român  şi  necesitatea  ca  Biserica  ortodoxă  română 
să  se  prezinte  la  sinodul  ecumenic  dela  Ierusalim  şi  sub  raport 
de  organizaţie  jurisdicţională  pe  picior  de  egalitate  cu  celelalte 
biserici  ortodoxe. 

* 

La  Bucureşti  apare  un  nou  ziar  independent:  *  Cuvântul*.  Scris 
de  cei  mai  distinşi  gazetari  şi  literaţi  (C.  Gongopol,  N.  Crainic, 
C.  Petrescu,  G.  Ivanov,  P,  Şeicaru  ş.  a.)  el  şi-a  creiat  în  scurt  timp 
un  loc  de  frunte  în  presa  românească.  Dă  publicului  o  temei¬ 
nică  şi  înţeleaptă  orientare  politică  şi  se  ocupă  de  toate  pro¬ 
blemele  vieţii  culturale  şi  bisericeşti. 

Preoţimea  noastră  va  găsi  In  el  un  bun  îndreptar. 

* 


i 

Noul  protopop  ai  Braşovului  I.  Dr.  losif  Blaga  a  fost  in¬ 
stalat  în  ziua  de  sf.  Nicolae  de  cătră  însuşi  I.  P.  S.  nostru 
Mitropolit.  Solemnitatea  a  luat,  după  cum  se  şi  aşteptă,  pro¬ 
porţiile  unei  adevărate  sărbători  bisericeşti  şi  naţionale.  Cu  acest 
prilej  !.  P.  S.  Sa  a  rămas  în  Braşov  patru  zile,  vizitând  toate 
bisericile  ortodoxe  din  oraş  (incluziv  cea  grecească)  şi  fiind 
obiectul  celor  mai  sincere  şi  mai  entuziaste  manifestaţii.  Bra¬ 
şovenii  şi-au  dovedit  încă  odată  neclintita  lor  alipire  faţă  de 
biserica  strămoşilor  lor.  Momentul  a  consacrat,  in  această  pri¬ 
vinţă,  o  îndelungată  şi  aşa  de  frumoasă  tradiţie ;  dar  el  are  darul 
de  a  deschide  şi  perspective  pentru  viitor...  Părintele  iconom 
Popescu-Moşoaia  aude? 

* 

«Unirea»  dela  Blaj  e  îngrijată  râu  de  soartea  «Astrei»  care 
ar  fi  apucat  pe  «povârnişul  politic  şi  confesional».  Politic,  pen- 
trucă  şi-a  ales  de  prezident  pe  dl  Goldiş  —  ortodox  sadea  — 
câtă  vreme  după  rânduiala  «tradiţionalei  rotaţii»  trebuia  să  şe 
aleagă  un  unit  (de-o  pildă  1.  P.  S.  Mitropolit  Vasiie  Suciu,  falsul 
autor  al  biografiei  lui  Gh.  Lâzăr);  confesional,  pentrucă  i-a  făcut 
vânt  diui  I.  Georgescu  —  istoricul  mondial  al  Blajului  —  din 
jeţurile  confortabile  ale  secretariatului.  Şi  In  sfârşit,  pentrucă 
ultima  adunare  generală  dela  Arad  a  ales  în  comitetul  central 
al  «Astrei»  doi  ortodocşi  şi  numai  un  unit,  câtă  vreme  paritatea 
confesională  absolută  cerea  ca  cele  trei  locuri  vacante  să  se 
împartă  egal,  deci  1  şi  jumătate  ortodox  şi  1  şi  jumătate  unit. 

Câtă  politică  face  dl  Goldiş  la  prezidenţia  «Astrei»,  s’o 
spună  colegii  d  sale  din  partidul  naţional.  Dece  dl  I.  Georgescu 
a  fost  scos  dela  secretariatul  aceleiaşi  instituţii  o  ştie  toată  lumea 
şi  mai  ales  I.  P.  S.  Mitropolit  V.  Suciu.  Cât  despre  felul  în  care 
s’au  împărţit  locurjle  vacante  din  comitetul  central  al  «Asocia 
ţiei»  —  membri  uniţi  ai  acestuia  h’aveau  decât  să  facă  propu¬ 
nerea  salutară  şi  echitabilă,  să  se  aleagă  unul  şt  jumătate  membru 
ortodox  şi  unul  şi  jutnătate  unit.  Ar  fi  dat  prilej  cronicarului 
acestor  alegeri  să  însemne  în  procesul  verbal  un  moment  de 
mare  Ilaritate. 

*  l  . 

Ziarul  catolic  «Albina»  dela  Bucureşti,  pe  care  publicul 
se  obicmuise  să-l  numiască  Viesoe,  şi  a  incetat  apariţia;  de  bună 
seamă,  dupăce  redactorii  şi  editorii  săi  s’au  convins  de  inutili¬ 
tatea  lui. 

In  legătură  cu  acest  eveniment  dl  Dr.  A.  Gabor  face  în  «Sen¬ 
tinela  catolică»  nişte  mărturisim  adorabile.  întrebat  de  mai  multe 
persoane,  «ce.  este  cu  ziarul  «Albina»  din  Bucureşti,  d  sa  măr¬ 
turiseşte  că  «n’a  fost  in  stare  să  le  răspundă».  Mai  departe: 
«Au  fost  şi  mai  sunt  încă  şi  astăzi,  chiar  intre  catolici  (subli-' 

nierea  redacţiei),  cari  ar  dori  ca  ea  (adică  «Albina»)  să  dispară 
de  pe  arenă».  Dac’am  spune  noi  acest  lucru  «jalnic»,  s’ar  su¬ 
păra  dl  Dr.  A.  Rusu.  Dar  aşa... 

* 

Cu  prilejul  recentei  alegeri  dela  Dej  s’au  petrecut  lucruri 
cari  pun  într’o  tristă  lumină  mentalitatea  electorală  a  unui  de¬ 
putat  care  pretinde  că  luptă  pentru  întronarea  unui  regim  de 
ordine  şi  democraţie  în  România  Mare.  Deputatul  de  care  este 
vorba  răspunde  la  numele  de  Gr.  Filipescu  şi*  face  parte  din 
comitetul  de-o  sută  al  partidului  naţional.  Se  zice  că  alegerea 
dela  Dej  s’a  săvârşit  după  tipicul  consacrat...  Deci  cu  violen¬ 
tarea  urnelor,  cu  dosirea  unor  dosare  şi  cu  inevitabilele  inter¬ 
venţii  ale  ciomagului  electoral.  Nu  ştim  întrucât  păr.  protopop 
.  Herman  este  de  vină  în  aceste  regretabile  uzanţe  foarte  puţin 
civilizate.  E  de  competinţa  justiţiei  să  stabilească  adevărul ;  noi 
nu  ne  erijăm  în  judecători  ai  cazului.  Ştim  insă  că  deputatul 
Gr.  Filipescu  a  pălmuit  pe  protopopul  Herman,  preşedintele 
biroului  electoral,  desminţind  în  felul  acesta  programul  partidului 
din  care  face  parte  şi  decapitându-se,  personal,  moraliceşte. 

Justiţia  e  chemată  să  judece  şi  acest  act  de  abonina- 
bilă  violenţă.  Căci  dl  Grig.  Filipescu  n’a  pălmuit  numai  pe  ce¬ 
tăţeanul  ci  şi  pe  preotul  Herman. 

întrebăm  pe  preoţii  din  partidul  naţional  dacă  se  soiida- 
risează  cu  d.  Grig.  Filipescu  —  Împotriva  colegului  lor  întru 
preoţie  ?  Căci  dacă  azi  jertfa  violenţei  necreştineşti  este  păr. 
Heiman.  mâine,  le  poate  veni  rândul  şi  altora. 

încă  odată:  ce-i  cu  programul  de  ordine  şi  legalitate  al 
partidului  naţional  şi  care  e  situaţia  morală  a  colegilor  părin¬ 
telui  bătut  ? 

* 

«Les  Nouvelles  Religieuses»  aducş  ştirea  că,  cu  prijejul 
sărbătorilor  de  Crăciun  şi  anul  nou,  preoţii  ruşi  ortodocşi  din 
Vama  au  invitat  la  dânşii  şi  pe  preoţii  catolici  assumpţionişti. 
In  convorbirile  ce  ie- au  avut  între  olaltă  ortodocşii  s’au  arătat 
foaite  binevoitori  faţă  de  catolicism,  şi-au  esprimat  chiar  mirarea 
că  unirea  bisericească  nu  se  realizează.  «Avem  doar  aceleaşi 
credinţe.  Fiiioque?  Dar  abia  unuia  la  mie  dintre  credincioşi 
îi  pasă  de  dânsul»  etc.  etc. 

Monitoarele  catodicilor  noştri  s’au  grăbit,  fireşte,  să  repro¬ 
ducă  această  ştire,  identificându  se  cu  comentariile  revistei  ca¬ 
tolice  dela  Paris.  In  concilianţa  cavalerească  a  preoţilor  ruşi  — 
ele  văd  o  dorinţă  de  convertire  a  acestora  la  catolicism. 

De  fapt  mărturisirile  lor  —  nefiind  lipsite  de  elementul  unei 
fine  diplomaţii  pe  care  le-o  impunea  situaţia  (asumpţioniştii  erau. 
doar  oaspeţii  lor)  au  cu  totul  alt  tâlc. 

Căci  dacă  credincioşii  nu-şi  bat  capul  cu  filioque  —  asta-i 
o  dovadă  că  dogmaticeşte  stau  pe  punctul  de  vedere  ortodox. 
Ei  habar  n’au  de  dogmele  făurite  de  papa  pentru  a  creia  deo¬ 
sebiri  de  credinţe  şi  pentru  a  sparge  turma  lui  Hristos.  Dar  la> 
aceste  dogme  deosebitoare  au  renunţat  în  practică,  de  mult* 
până  şi  catolicii;  dovadă  că  la  aşa  de  desele  ispitiri  ale  orto¬ 
docşilor  de  a  trece  la  biserica  Romei,  papa  numai  Insistă,  decât 
asupra  primatului.  Şi  el  ştie  dece-o  face.  încheierea  e  clară. 
Dar  când  vreai  să  suceşti  lucrurile  prin  interpretări  piezişe  le 
suceşti  şi  pace... 

Dl  Dr.  1.  Mafteiu  a  publicat  în  numărul  84—85  al  «Tele¬ 
grafului  Român»  un  frumos  articol,  subliniând  datoria  genera¬ 
ţiei  de  astăzi  de  a  ridica  un  grandios  monument  marelui  ar¬ 
hiereu  şi  cârmuitor  de  neam,  care  a  fost  mitropolitul  Andreiu 
Şaguna  şi  ducând  astfel  la  realizare  fericitul  gând  al  congre¬ 
selor  noastre  naţionale  bisericeşti  din  1876,  1878  şi  1886. 

Credem  că  ideea  este  destiil  de  frumoasă  pentru  a  nu  fi 
scăpată  din  vedere  de  către  autorităţile  noastre  bisericeşti,  cari 
în  primul  rând  sunt  chemate  să  ia  iniţiativa  cât  mai  grabnică 
a  realizării  ei. 

* 

v  Marţi  seara,  la  2  Decemvrie  1924,  a  sosit  in  Sibiu  pastorul 
svedian  Herman  Neander,  secretarul  arhiepiscopului  luteran 
Dr.  Nathan  Sâderblom  din  Upsala. 

De  trei  luni  de  zile  a  plecat  de-acasâ  şi  a  cutreerat  ţările 
ortodoxe  şi  centrele  bisericeşti.  Dela  Bucureşti  s’a  oprit  la 
Sibiu,  fiind  oaspetele  1.  P.  S.  Mitropolit  Nicolae.  Mercuri  a 
dorit  să  ia  contact  şi  cu  preoţimea  noastră  dela  cursul  pastoral, 
unde  a  ţinut  o  conferenţă  de  o  superioară  inspiraţie  creştină, 
din  care  s’a  revărsat  admiraţie  înţelegătoare  pentru  sfânta  noa¬ 
stră  biserică.  A  arătat  stadiul  avansat  al  apropierii  dintre  cre¬ 
ştini  şi  confesiuni  şi  nevoia  contactului  viu  şi  sincer  dintre  slu¬ 
jitorii  lui  Hristos.  Pretutindenea  a  întâlnit  printre  reprezen¬ 
tanţii  bisericii  ortodoxe  un  spirit  nou  şi  o  largă  înţelegere 
pentru  problemele  credinţi!  şi  ale  idealului  creştin.  A  exprimat 
dorinţa  de  a  se  porni  şi  în  sinul  sfintei  noastre  biserici  o  ac¬ 
ţiune  viguroasă  în  scopul  realizării  planurilor  urmărite  de:  Ali¬ 
anţa  creştină  pentru  pacificarea  lumii  prin  biserică.  Face  un 
apel  călduros  cătră  1.  P.  S.  Sa  să  participe  cu  clerici  şi  mireni 
din  mifropolie  la  congresul  viitor  din  Stockholm. 

Pastorul  a  vorbit  în  limba  germană.  Sfârşind  conferenţă 
i-a  răspuns  şi  mulţumit  în  englezeşte  asesorul  Tr.  Scorobeţ, 
zicând  că  noi  suntem  convinşi  că  ceice  se  străduesc  pentru 

unirea  creştinilor  sunt  pe  calea  Emausului  şi  Domnul  e  îm¬ 
preună  cu  ei.  Să  fim  credincioşi  lui  Hristos.  Căutând  a  ne 
înălţa  spre  El,  vom  cunoaşte  că  suntem  fraţi  unii  cu  alţii. 

* 

Primim  la  redacţie  «Cronica  Romanului»,  noua  revistă  a 
clerului  din  eparhia  P.  S.  episcop  Lucian  Triteanu.  In  articole 
•scrise  cu  avânt  se  abordează  şi  se  lămuresc  probleme  cari  stau 
la  suprafaţă  vieţii  noastre  bisericeşti.  In  fruntea  celorce  se  oste¬ 
nesc  să  umple  cu  poveţe  şi  orientări  paginile  tipărite  cu  îngri¬ 
jire  ale  revistei,  stă  însuşi  P,  S.  Lucian. 

Romanul  are  o  frumoasă  tradiţie  culturală.  Noi  dorim  din 
inimă,  ca  noul  organ  de  luminare  a  clerului  eparhia!  romăşcan 
să  contribue  în  cât  mai  mare  măsură  la  păstrarea  şi  sporirea 
acestei  tradiţii.  Şi-avem  motive  să  credem  c’o  va  face. 

* 

Noul  episcop  al  Cetăţii-  Albe  este  P.  S.  lustinian  Teculescu. 
li  dorim  putere  multă  şi  entuziasm  pentru  munca  ce-1  aşteaptă 
in  scumpa  noastră  Basarabie. 

* 

După  ploaia  de  prostii  şi  necuviinţe,  prin  cari  Prea  cu¬ 
viosul  stareţ  al  mănăstirii  Sinaia  a  ţinut  să  şi  arete  «nemărginita 
dragoste»  faţă  de  biserica  ardeleană  şi  ierarhii  ei  iată-l  Ia  rând 
pe  părintele  iconom  Popescu-Moşoaia! 

Ne  deprinsesem  a  l  cunoaşte  in  ipostasul  de  răsvrătit.  Şi 
răsvrătiţi  sinceri,  de  cele  mai  muiteori  sânt  simpatici.  Dar  când 
aceştia-şi  lămuresc  teoriile  cu  pilda  «stomahuriior  încuiate», 
cu  a  «picioarelor  nespălate»  şi  cu  a  altor  lucruri  «binemirosi- 
toare»  —  nu  nemai  sânt  simpatici. 

In  numărul  din  urmă  al  «Crucii»  —  Leiborganul  său  — 
sfinţia  sa  se  osteneşt-  să  arete,  cu  argumente  împrumutate  dela 
patronul  său,  părintele  stareţ  Dionisie,  că  «Statutul  zis  Şagunian» 
ar  fi  un  «dezastru»  pentru  biserica  ortodoxă  română.  Temeiul 
acestei  afirmaţii  pe  care  trecutul  Ardealului  o  desminte  în  chipul 
cel  mai  categoric,  dupăcum  o  desminte  întreaga  opinie  publică 
actuală  este... —  ascultaţi  numai  —  alegerea  de  protopop  din 
Braşov,  alegere  garnisită  cu  niţel  scandal,  şi  ultimele  alegeri 
sinodaie  dtn  eparhia  Aradului. 

Dar  statutul  «zis  Şagunian»  nu  prevede  necesitatea  scan¬ 
dalurilor  electorale,  părinte  Moşoaia!  El  caută  să  le  evite  chiar. 
Atunci  de  ce  le  pui  in  cârca  lui?  Generalizarea  unor  cazuri 
izolate  pentru  a  ajunge  la  principii  este  o  metodă  foarte  ris¬ 
cată;  în  cazul  nostru  e  de  adreptul  «cusută  cu  aţă  albă». 

Şi  apoi,  ierte-ni  se  vorba,  părinte  Moşoaia:  Cerut-ai  vr’o- 
dată  desfiinţarea  Constituţiei  pe  motivul  că  ia  ultimele  alegeri 

parlamentare  s'a  făcut  şi  niţel  scandal,  cu  urne  violentate  — 
când  n’au  dispărut  cu  totul  —  şt  cu  ciomogeală  «pă  felâtat»  ? 
Noi  nu  ne-aducem  aminte  s’o  fi  făcut.  Atunci  ? 

Cu  privire  la  necuviinţele  pe  cari  ai  crezut  că  ţi  le  poţi 
îngădui  —  vezi  *nota>  dedicată  părintelui  stareţ  Dionisie,  in 
numărul  din  urmă  a!  revistei  noastre. 


Cătra  cetitori. 

Cu  numărul  viitor,  « Revista  Teologică >  intră  în  al  cinci¬ 
sprezecelea  an  al  existenţei  sale. 

întemeiată  de  râvna  şi  entuziasmul  apostolic  al  tânărului 
profesor  de  teologie  Dr.  Nicolae  Bălan  —  actualul  mitropolit  al 
Ardealului  —  ea  a  căutat  să  fie  in  toată  vremea  un  organ  de 
luminare  a  clerului  nostru,  o  tribună  de  apărare  a  intereselor 
sfintei  noastre  biserici  şi  în  domeniul  vieţii  culturale  religioase 
un  potâţuitor  înţelept  şi  s’rădalnic  pentru  oricine  t-a  Ispitit 
paginile. 

'  Opera  culturală,  pe  care  a  săvârşit  ă  <Revista  Teologică*, 
a  fost  subliniată  de  presa  românească  în  mai  multe  rânduri. 
Preoţimea  noastră  îndeosebi  dar  şi  cetitorii  noştri  mireni'  sunt 
în  măsură  s'o  verifice. 

Cât  despre  noi,  ceice  ne  ostenim  să  ducem  mai  departe  udo 
stolatul  <■  Revistei  Teologice >,  vom  căută  în  toată  vremea  si  ne 
mărim  entuziasmul  şi  să  soorim  visteria  moştenită  delii  înain¬ 
taşii  noştri. 

Pe  viitor  vom  spori  rubricele  Revistei  ca  să  poată  ţintă  pe 
editorii  săi  la  curent  cu  toate  problemele,  care  frământă  viaţa 
bisericească  şi  culturală  dela  noi  şi  din  străinătate. 

Revista  va  aveâ  de-aci  nainte  după  putinţă  şi  câte-an 
supliment  artistic,  va  da  în  fiecare  număr  schiţe  de  predici  pentru 
a  ajută  optra  de  propoveduire  a  Cuvântului  şi  va  căută  să  ofere 
cetitorilor  săi  —  gratuit  sau  cu  preţ  cât  se  poate  de  mic  — 
broşuri  de  cuprins  educativ. 

Fiind  în  directă  legătură  cu  marile  case  de  editură  din  străi¬ 
nătate ,  « Revista  Teologică*  e  în  stare  să  procure  cetitorilor  săi 
orice  carte  sau  revistă  din  domeniul  vleţU  religioase. 

Pentru  realizarea  acestor  gânduri  însă  avem  nevoie  de 
înţelegerea  şt  sprijinul  preoţimii  noastre  în  primul  rând  şi  at 
cetitorilor  noştri  peste  tot.  Şi  sâniem  convinşi  că  el,  fiind  vorba 
de  o  operă  prin  escelenţd  culturală,  nu  ne  va  fi  refuzat. 

Răzimându-şi  existenţa  exclusiv  pe  abonamente,  am  rămas 
statornic  cea  mai  ieftină  Revistă  bisericească  până  acum,  mulţu¬ 
mită  cetitorilor  platnici.  Pentru  a  puteâ  face  faţă  cheltueliior 
din  trecut  însă,  ne  vedem  siliţi  a  ne  incassâ  restanţele  de  abona¬ 
ment,  trimiţând  cu  rambursa  Nr.  1  din  1925,  tuturor  restan- 
ţierilor.' 

Iar  pentru  viitor,  scumpetea  ne  împinge  si  urcăm  abo¬ 
namentul  anual  la  Lei  140 — ,  începând  cu  l  Ianuarie  19251 
Anunţăm  aceasta  din  vreme,  pentru  a  orientâ  pe  cetitori ,  şi 
pentru  a  ne  puteâ  orientâ  şi  noi  cu  tirajul,  în  care  urmează  să-şi 
continue  apariţia. 

Redacţia  fi  administraţia : 

„ Revistei  Teologice",  Sibiiu. 

Au  apărui  următoarele  piese  religioase  pentru  fanfară  şi 
cor  (unison): 

1.  Rugăciune  (Mântuieşte-ne  pe  noi),  potrivită  la  toate  pro¬ 
cesiunile  religioase. 

2.  In  Iqrdan,  la  sfinţirea  apei  la  Botezul  Domnului. 
Ambele  compoziţii  sânt  în  genul  muzicii  bisericeşti  româ¬ 
neşti  şi  s’au  publicat  cu  scopul  de  a  înlocui  compoziţiile  în  genul 
coralurilor  catolice  ce  se  cântă  în  multe  locuri  şi  mai  ales  de 
cătră  muzicile  militare,  când  acestea  iau  parte  activă  la  proce¬ 
siunea  şi  serviciul  sfinţirii  apei  la  Botezul  Domnului. 

Ambele  compoziţii  se  dau  numai  împreună,  ou  preţul  de  40 
Lei  (câte  o  partitură  şi  câte  un  exemplar  pentru  fiecare  instru¬ 
ment).  Se  pot  comandă  la  autor:  Timotei  Popovici,  profesor  de 
muzică  la  şcoala  normală  Andrei  Şaguna  şi  dir.  corului  mitro¬ 
poliei  Sibiu,  strada  Regina  Maria  Nr.  7. 

AVIZ! 

In  urma  repeţitelor  cereri,  ce  ni  s’au  făcut  din  multe  părţi, 
am  introdus,  cu  noul  an  1925,  pagini  pentru  anunţuri  la 
i Revista  Teologică >,  şi  ne  luăm  voie  să  vă  aducem  aceasta  la 
cunoştinţă,  rugăndu-Vă  să  ne  onoraţi  cu  anunţurile  Dvoastră. 

c Revista  Teologică >,  ca  organ  pentru  ştiinţa  şi  viaţa  bise¬ 
ricească,  apare  odată  pe  lună,  in  al  XV-Iea  an  al  existenţei  sale 
şi  se  trimite  tuturor  preoţilor  din  Mitropolia  Ardealului,  precum 
şi  foarte  multora  din  vechiul  Regat,  Basarabia  şi  Bucovina,  având 
astfel  răspândire  peste  întreaga  ţară. 

Publicarea  anunţurilor  în  Revista  noastră  are  avantajul  că 
lună  de  lună  le  ţine  la  suprafaţă,  anul  întreg,  nu  ca  la  ziare 
4 — 5  zile,  sau  2—3  săptămâni  în  foile  săptămânale.  Iară  de  altă 
parte  preotul,  conducătorul  firesc  al  satelor  noastre,  va  şti  reco¬ 
manda  poporenilor  săi  instituţiile  şi  firmele  solide,  spre  care 
este  îndrumat  de  Revista  lui  bisericească. 

Intre  astfel  de  condiţii  se  prezintă  oferta  pe  care  v’o  facem. 

Anunţul  pe  pagina  întreagă,  1,/ij  cm.,  costă  Lei  500' — 

,  .  ,  Vi  »  .  280* — 

Vt  .  n  150— 

La  3  publicaţii  se  dă  rabat  10°/0, 

„  4—6  publicaţii  ....  160/0, 

„  7 — 12  publicaţii  .  .  .  20°/0. 

La  anunţuri  mai  mici,  şirul  petit,  în  lungime  de  6*/a  cm.,  se 
plăteşte  cu  Lei  5* — . 

Rugându-Vă  de  sprijin  şi  mulţumindu-Vă  pentru  încredere 
semnăm 

Cu  deplină  stimă: 

Redacţia  şi  Admin.  „Revista  Teologică", 

Slbiiu,  strada  Mitropoliei  Nr.  30. 


„Biblioteca  bunului  păstor“. 

Nr.  1.  <  Taina  pocăinţii».  Studiu  pastoral  de  I.  Hanzu. 
Preţui  1  Leu. 

Nr.  2.  « Clerul  şi  chestiunea  alcoolismului ».  Traducere  de 
V.  Oana.  Preţul  Lei  4'—. 

Nr.  3.  <La  centenarul  seminarului  Andreian *.  Disertaţie 
de  Dr.  A.  Crăciunescu.  Preţul  1  Leu. 

Nr.  4.  * Chemarea  preoţimii  noastre ».  Consideraţii  de  actu¬ 
alitate,  de  mai  mulţi.  Preţul  Lei  5- — . 

Nr.  5.  tŞase  predici  pentru  Duminecile  postului  maro  şi 
tUn  cuvânt  pentru  ziua  învierii  DomnuluU,  de  mai  mulţi. 
Preţul  2  Lei. 

Nr.  6.  « îndrăzniţi ,  eu  am  biruit  lumea!»  Predici  pentru 
timp  de  războiu,  prelucrate  după  I.  Kessler,  de  Dr.  N.  Bălan 
şi  I.  Moşoiu.  Preţul  2  Lei. 

Nr.  7—8.  «26  Predici  la  credinţa  creştină  sau  Tâlcuirea 
Crezului».  Traducere  de  episcopul  Nicodem  al  Huşilor.  Preţul 
Lei  10‘ — . 

Nr.  9.  *  Petru  Maior  şi  Unirea »  de  părintele  Terenţie 
Preţul  2  Lei. 

Nr.  10.  « Schisma  românească»  sau  « Unirea  cu  Roma». 
Preţul  Lei  2  50. 

Nr.  11.  « Studiul  pastoralei  în  biserica  românească»,  de 
Arhim.  I.  Scriban.  (Extras  din  «Revista  Teologică».)  Preţul  20  Lei. 

Nr.  12.  « Ortodoxia  şi  creştinismul  apusean ».  Prelucrare 
din  ruseşte  de  P.  S.  Sa  Nicodem,  episcop  al  eparhiei  Huşilor. 
Preţul  Lei  8' — . 


„ Biblioteca  bunului  păstor u  se  tipăreşte  acum  sub 
îngrijirea  Asociaţiei  clerului  <Andreiu  Şaguna»  şi  va  apărea  şi 
pe  mai  departe  ca  anex  la  « Revista  Teologică».  Broşurile  de  sub 
Nrii  1—10  s'au  împărţit  gratuit  abonaţilor  revistei,  cari  şi-au 
achitat  abonamentul  la  timp.  Numerii  neepuizaţi:  2,  4,  7—8, 
10,  11  şi  12  se  pot  comandă  la  administraţia  « Revistei  Teologice», 
şi  la  casierul  central  al  Asociaţiei  clerului,  trimiţânda-se  pe  lângă 
preţul  arătat  mai  sus  şi  porto-postaL 


